Афғонистон Марказий ва Жанубий Осиё ўртасида кўприкка айланади - 16.07.2021, Sputnik Ўзбекистон\n“Термез - Мозори Шариф - Қобул – Пешавар” темир йўли ишга тушганидан сўнг юклар Марказий Осиёдан Покистон портларигача 2 кунда етиб боради. 16.07.2021, Sputnik Ўзбекистон\nТОШКЕНТ, 16 июл – Sputnik. Афғонистон Марказий ва Жанубий Осиё ўртасида қуруқлик кўпригига айланади. Бу ҳақида, Тошкентда бўлиб ўтаётган “Марказий ва Жанубий Осиё 2021”халқаро анжумани доирасида Ўзбекистон президентининг Афғонистон бўйича махсус вакили Исматулла Иргашев маълум қилди. Sputnik мухбири хабарига асосан. Журналистлар Президентнинг махсус вакилига қуйидаги саволлар билан мурожаат қилишди. Анжуман доирасида Афғонистонга нима таклиф қилинмоқда?Бугунги кунда халқаро майдонда содир бўлаётган воқеалар нуқтаи назаридан ушбу анжуман жуда керакли ва ўз вақтида ташкил қилинган бўлди. Анжуманда Афғонистон муаммоларини фақат тинчлик йўли билан ҳал қилиш таклиф қилинмоқда.Яъни, миллионлаб қочоқларни, 40 йилдан бери уруш олиб бораётган жангариларни тинч ҳаётга қайтариш. Бунинг учун Афғонистон тинч иқтисодий ривожланиши учун имкон яратиш керак, иш ўринлари ташкил қилиш керак.“Термез - Мозори Шариф - Қобул – Пешавар” янги темир йўлинннг аҳамияти қандай?Ушбу темир йўл ишга тушганидан сўнг Марказий Осиёдан Покистон денгиз портларига маҳсулотлар 2 кун ичида етиб боради. Ушбе транспорт артерияси орқали юклар оқими 10 бараварга ортади. Бундан биринчи навбатда Афғонистон ютиб чиқади. У ерда қанча инфратузилма объектлари, иш ўринлари яратилади.Ушбу темир йўл нафақат Афғонистоннинг балким бутун Марказий Осиё иқтисодий имкониятларини амалга ошириш учун катта йўл очиб беради.Анжуманнинг биринчи қисмидан нималар маълум бўлди?Анжуманнинг биринчи қисмида сўзга чиққан уч давлат раҳбарларининг барчаси ҳудудни ривожлантиришни мақсад қилганликларнини билдиришди. Марказий ва Жанубий Осиё давлатларини ушбу минтақавий ривожланиш концепциясига қўшилишининг муҳимлигини таъкидлашди. Қадимдагн мавжуд бўлган савдо йўлларини қайта тиклаш зарурлиги таъкидлади. Ушбу ҳудудда 2 млрдга яқин киши яшайди, ҳар бир давлатнинг улкан иқтисодий потенциали бор. Афғонистонда эса фойдаланилмаётган улкан иқтисодий потенциал мавжуд.Толибон* турли кучлардан иборат дейишади, сиз уларнинг қайси қаноти билан ишлайсиз?Толибоннинг Дохада жойлашган раҳбарияти улар ягона куч эканини ва улар томонидан қабул қилинаётган қарорлар Толибон*нинг барча бўлимлари учун мажбурий эканини таъкидлашмоқда.Биз Афғонистон ичидаги барча сиёсий кучлар билан бир хил даражада, тенг алоқа қилишга ҳаракат қиламиз. Бизнинг барча томонга нейтрал муносабатда бўлишимиз, афғон ички мухолифатининг барча вакиллари билан нейтрал муносабатларни сақлаб қолиш томон қилаётган ҳаракатларимиз – Афғонистон ҳамжамияти томонидан ҳурмат қилинади ва биз буни юқори қадрлаймиз.Бизнинг барча саъй-ҳаракатларимиз ушбу тенг муносабатларни сақлаб қолиш ва Афғонистон ички ишларига аралашмаган ҳолда, инклюзив (барча томон манфаатларини ҳисобга оладиган) тинчлик ўрнатишга ҳаракат қилмоқдамиз.Афғонистонда тинчлик ўрнатиш майдони сифатида нега айнан Тошкент танланди?Афғонистонда тинчлик ўрнатиш майдони сифатида айнан Тошкентнинг танланиши – бу бизнинг ташаббус бўлмаган. Буни Афғонларнинг ўзи таклиф қилган.Афғонистонда тинчлик жараёнларнинг энг бошида, Тошкент музокара майдони сифатида таклиф қилинган эди. Бунга сабаблар жуда кўп. Биринчидан биз азалий қўшни, урф одатлари ва турмуш тарзи бир-брига ўхшаш мамлакатлармиз.Иккинчидан, Ўзбекистон ҳеч қачон ўз қўшниси Афғонистоннинг ишаларига аралашишга ҳаракат қилмаган. Бу афғонлар муаммоси ва у афғонлар бошқарувида остида ҳал қилиниши керак.Муҳокама майдони қаерда бўлиши – бу аслида иккинчи масала. Биз учун асосийси Афғонистонда муваффақиятли тинчлик жараёнига эришишдир.Ўзбекистон ҳарбий аэродромларидан фойдаланиш мақсадида АҚШ билан музокаралар олиб борилмоқдами?Ўзбекистон ҳарбий инфратузилмасидан Афғонистонга қарши фойдаланиш мумкин эмас, чунки бу бизнинг ҳарбий доктринамиз ва қонунларимизга зид. Ўзбекистон ҳудудида ҳеч қандай хорижий давлат ҳарбийлари жойлаштирилиши мумкин эмас.Иккинчидан, биз Афғонистон билан азалий қўшни давлатмиз, шу сабабли ҳам ўз ҳудудимиздан қўшни давлатга зарба бериш учун фойдаланишга рухсат бера олмаймиз.Жаноб Боррел, Толибон* Афғонистонда Ислом Амирлигини қурса – бу барча учун фалокатга олиб келади, деган эди. Сиз бенга қандай қарайсиз?Биз ўзимизнинг Толибон билан бўлган музокараларимиз давомида уларга Ислом Амрлигини қайта тиклаш – бу нотўғри иш бўлади, деб кўп маротаба айтганмиз. Агар улар жаҳон ҳамжамияти билан нормал мулоқот қилмоқчи бўлсангиз, Афғонистонда сўнгги 20 йил ичида яратилган барча давлат тузилмаларини сақлаб қолиш, инсон ҳуқуқлари, аёллар ҳуқуқларини таъминлаш керак, деб айтганмиз.Улар ҳам ўз навбатида олдинги хатоларини такрорлаш ниятлари йўқлигини айтишмоқда. Эсингизда бўлса 1996 йил улар илк бор ҳукуматга келганда, 3-4та давлатдан бошқа ҳеч ким уларни тан олишни истамаган эди.Агар Толибон* бўлажак ҳукуматнинг бир қисми сифатида ҳукумат бошига келса ва Афғонистон ичидаги барча вакилларнинг манфаатларини ҳисобга олган ҳолда тинчлик ўрнатиш мумкин. Акс ҳолда бу яна фуқаро урушининг давоми бўлади.Эсингизда бўлса 20 йил олдин Бонн анжуманига Афғонистондаги барча кучлар таклиф қилинган эди, Толибондан бошқа. Натижада – 20 йилдан бери уруш давом этмоқда. Шу сабабли ҳам Афғонистонда тинчлик ўрнатишда инклюзивлик – жуда муҳим.Толибон вакиллари ушбу анжуманда иштирок этмоқдами?- Йўқ.Эслатиб ўтамиз, бугун Тошкентда бўлиб ўтаётган юқори даражали халқаро Анжуманда дунёнинг 44 мамлакатидан иккита олий ва юқори даражали делегация, 15та парламент делегациялари, 37та ТИВ делегациялари ва 10та вазирлик ва турли йўналишдаги муассаса делегациялари, 180дан ортиқ ишбилармон доира вакиллари ташриф буюрган. Тадбир арафасида меҳмонлар умумий сони 600нафарга яқин бўлиши эълон қилинган эди.* Толибон - Россияда таъқиқланган террорчи ташкилот\nафғонистон, марказий осиё, покистон, ўзбекистон, марказий ва жанубий осиё: минтақавий боғлиқлик. таҳдидлар ва имкониятлар\n14:56 16.07.2021 (янгиланди: 14:49 17.07.2021)\n“Термез - Мозори Шариф - Қобул – Пешавар” темир йўли ишга тушганидан сўнг юклар Марказий Осиёдан Покистон портларигача 2 кунда етиб боради.\nТОШКЕНТ, 16 июл – Sputnik. Афғонистон Марказий ва Жанубий Осиё ўртасида қуруқлик кўпригига айланади. Бу ҳақида, Тошкентда бўлиб ўтаётган “Марказий ва Жанубий Осиё 2021”халқаро анжумани доирасида Ўзбекистон президентининг Афғонистон бўйича махсус вакили Исматулла Иргашев маълум қилди. Sputnik мухбири хабарига асосан.\nЖурналистлар Президентнинг махсус вакилига қуйидаги саволлар билан мурожаат қилишди.\nАнжуман доирасида Афғонистонга нима таклиф қилинмоқда?\nБугунги кунда халқаро майдонда содир бўлаётган воқеалар нуқтаи назаридан ушбу анжуман жуда керакли ва ўз вақтида ташкил қилинган бўлди. Анжуманда Афғонистон муаммоларини фақат тинчлик йўли билан ҳал қилиш таклиф қилинмоқда.\nЯъни, миллионлаб қочоқларни, 40 йилдан бери уруш олиб бораётган жангариларни тинч ҳаётга қайтариш. Бунинг учун Афғонистон тинч иқтисодий ривожланиши учун имкон яратиш керак, иш ўринлари ташкил қилиш керак.\n“Термез - Мозори Шариф - Қобул – Пешавар” янги темир йўлинннг аҳамияти қандай?\nУшбу темир йўл ишга тушганидан сўнг Марказий Осиёдан Покистон денгиз портларига маҳсулотлар 2 кун ичида етиб боради. Ушбе транспорт артерияси орқали юклар оқими 10 бараварга ортади. Бундан биринчи навбатда Афғонистон ютиб чиқади. У ерда қанча инфратузилма объектлари, иш ўринлари яратилади.\nУшбу темир йўл нафақат Афғонистоннинг балким бутун Марказий Осиё иқтисодий имкониятларини амалга ошириш учун катта йўл очиб беради.\nАнжуманнинг биринчи қисмидан нималар маълум бўлди?\nАнжуманнинг биринчи қисмида сўзга чиққан уч давлат раҳбарларининг барчаси ҳудудни ривожлантиришни мақсад қилганликларнини билдиришди. Марказий ва Жанубий Осиё давлатларини ушбу минтақавий ривожланиш концепциясига қўшилишининг муҳимлигини таъкидлашди. Қадимдагн мавжуд бўлган савдо йўлларини қайта тиклаш зарурлиги таъкидлади. Ушбу ҳудудда 2 млрдга яқин киши яшайди, ҳар бир давлатнинг улкан иқтисодий потенциали бор. Афғонистонда эса фойдаланилмаётган улкан иқтисодий потенциал мавжуд.\nТолибон* турли кучлардан иборат дейишади, сиз уларнинг қайси қаноти билан ишлайсиз?\nТолибоннинг Дохада жойлашган раҳбарияти улар ягона куч эканини ва улар томонидан қабул қилинаётган қарорлар Толибон*нинг барча бўлимлари учун мажбурий эканини таъкидлашмоқда.\nБиз Афғонистон ичидаги барча сиёсий кучлар билан бир хил даражада, тенг алоқа қилишга ҳаракат қиламиз. Бизнинг барча томонга нейтрал муносабатда бўлишимиз, афғон ички мухолифатининг барча вакиллари билан нейтрал муносабатларни сақлаб қолиш томон қилаётган ҳаракатларимиз – Афғонистон ҳамжамияти томонидан ҳурмат қилинади ва биз буни юқори қадрлаймиз.\nБизнинг барча саъй-ҳаракатларимиз ушбу тенг муносабатларни сақлаб қолиш ва Афғонистон ички ишларига аралашмаган ҳолда, инклюзив (барча томон манфаатларини ҳисобга оладиган) тинчлик ўрнатишга ҳаракат қилмоқдамиз.\nАфғонистонда тинчлик ўрнатиш майдони сифатида нега айнан Тошкент танланди?\nАфғонистонда тинчлик ўрнатиш майдони сифатида айнан Тошкентнинг танланиши – бу бизнинг ташаббус бўлмаган. Буни Афғонларнинг ўзи таклиф қилган.\nАфғонистонда тинчлик жараёнларнинг энг бошида, Тошкент музокара майдони сифатида таклиф қилинган эди. Бунга сабаблар жуда кўп. Биринчидан биз азалий қўшни, урф одатлари ва турмуш тарзи бир-брига ўхшаш мамлакатлармиз.\nИккинчидан, Ўзбекистон ҳеч қачон ўз қўшниси Афғонистоннинг ишаларига аралашишга ҳаракат қилмаган. Бу афғонлар муаммоси ва у афғонлар бошқарувида остида ҳал қилиниши керак.\nМуҳокама майдони қаерда бўлиши – бу аслида иккинчи масала. Биз учун асосийси Афғонистонда муваффақиятли тинчлик жараёнига эришишдир.\nЎзбекистон ҳарбий аэродромларидан фойдаланиш мақсадида АҚШ билан музокаралар олиб борилмоқдами?\nЎзбекистон ҳарбий инфратузилмасидан Афғонистонга қарши фойдаланиш мумкин эмас, чунки бу бизнинг ҳарбий доктринамиз ва қонунларимизга зид. Ўзбекистон ҳудудида ҳеч қандай хорижий давлат ҳарбийлари жойлаштирилиши мумкин эмас.\nИккинчидан, биз Афғонистон билан азалий қўшни давлатмиз, шу сабабли ҳам ўз ҳудудимиздан қўшни давлатга зарба бериш учун фойдаланишга рухсат бера олмаймиз.\nЖаноб Боррел, Толибон* Афғонистонда Ислом Амирлигини қурса – бу барча учун фалокатга олиб келади, деган эди. Сиз бенга қандай қарайсиз?\nБиз ўзимизнинг Толибон билан бўлган музокараларимиз давомида уларга Ислом Амрлигини қайта тиклаш – бу нотўғри иш бўлади, деб кўп маротаба айтганмиз. Агар улар жаҳон ҳамжамияти билан нормал мулоқот қилмоқчи бўлсангиз, Афғонистонда сўнгги 20 йил ичида яратилган барча давлат тузилмаларини сақлаб қолиш, инсон ҳуқуқлари, аёллар ҳуқуқларини таъминлаш керак, деб айтганмиз.\nУлар ҳам ўз навбатида олдинги хатоларини такрорлаш ниятлари йўқлигини айтишмоқда. Эсингизда бўлса 1996 йил улар илк бор ҳукуматга келганда, 3-4та давлатдан бошқа ҳеч ким уларни тан олишни истамаган эди.\nАгар Толибон* бўлажак ҳукуматнинг бир қисми сифатида ҳукумат бошига келса ва Афғонистон ичидаги барча вакилларнинг манфаатларини ҳисобга олган ҳолда тинчлик ўрнатиш мумкин. Акс ҳолда бу яна фуқаро урушининг давоми бўлади.\nЭсингизда бўлса 20 йил олдин Бонн анжуманига Афғонистондаги барча кучлар таклиф қилинган эди, Толибондан бошқа. Натижада – 20 йилдан бери уруш давом этмоқда. Шу сабабли ҳам Афғонистонда тинчлик ўрнатишда инклюзивлик – жуда муҳим.\nТолибон вакиллари ушбу анжуманда иштирок этмоқдами?\n* Толибон - Россияда таъқиқланган террорчи ташкилот


Ўзбекистонда бу статистика ташвишли тус олмоқда...\n25.12.2019 23:28 0 4997\nФото: видеороликдан скриншот\nСўнгги пайтларда оилавий ажралишларга оид статистика рақамлари ташвишли тус олмоқда. Хусусан, 2019 йилнинг ўтган даврида фақат ФҲДЁ органлари томонидан қайд этилган ажралишлар сони 23 000 дан зиёдни ташкил этди.\nАдлия вазирлиги жамият эътиборини мазкур муаммога қаратиш мақсадида Ўзбекистон миллий кинокомиссияси билан ҳамкорликда ушбу роликни тайёрлади.\nЎзбекистон Адлия вазири Русланбек Давлетов ўзининг «Facebook»даги саҳифасида ушбу ташвишли ҳолатга шундай изоҳ берди:\n«23000. Бу рақам қайси соҳага тегишли, деб ўйлайсиз?\nМаълумот учун, шу даврнинг ўзида 195 мингта никоҳ ҳам қайд этилган», деб ёзади вазир.\nоила бола ажралишлар


Альбер Камю. Ён дафтарчалар | www.ziyouz.uz\nБош саҳифа Жаҳон насри онлайн антологиясиАлбер Камю (1913-1960; Франция)Альбер Камю. Ён дафтарчалар\nXX аср француз адабиётининг йирик намояндаларидан бири, адабиёт бўйича 1957 йилги Нобель мукофотининг соҳиби Альбер Камю (1913-1960 йиллар) моҳир адиб, драматург, файласуф сифатида инсоният маданиятида ёрқин из қолдирган. “Калигула”, “Ёт киши”, “Тубанлашув”, “Ўлат” каби ва яна бошқа ўнлаб машҳур асарлар санъаткор қаламига мансубдир. Камюнинг “Ён дафтарчалари” (ёзувчининг ўз тили билан айтганда — “дафтарлари”) ўқувчида ҳассос санъаткорнинг ижод олами сирлари, дунёқараши, табиат ва жамиятга муносабатлари ҳақида бир олам тасаввур ҳосил қилади. “Ён дафтарчалар” узоқ йиллар давомида — 1935 йилдан то адибнинг фожиали ўлимига қадар битилган бўлиб, мавзулари ранг-баранг: уларда адабиёт, санъат, фалсафа, сиёсат, табиат, ижтимоий ҳаёт ҳодисалари, кундалик турмуш икир-чикирлари ва бошқалар ўз аксини топган.\nАдибнинг шахсий ёзувлари бўлган “Ён дафтарчалар” у вафот этганидан кейин Франциянинг “Галлимар” нашриётида уч жилдлик ҳолида чоп этилган.\n“Ён дафтарчалар”нинг бир қисми Москвада 1990 йилда “Радуга” нашриётида асарлар тўплами таркибида рус тилида босилиб чиқди. Қуйида биз ана шу нашрдан олинган ўқувчиларни қизиқтириши мумкин бўлган айрим қайдлар ва фикрлар таржимасини эълон қилаяпмиз.\nV ВА VI ДАФТАРЛАРДАН\n(1945 йил сентябрь— 1951 йил март)\nМен нечун файласуф эмас, санъаткорман! Сабаби: фикру ёдим ғоялар эмас, сўзлар оламида.\nШифокор эшиги олдида мук тушганлар худди даққи жониворларга ўхшаб кетади.\nОдамлар нега ичишади? Шунинг учун бўлса керакки, шароб бутун тафаккурга жило бериб, жами вужудни жунбушга келтиради. Хулоса шул: қадаҳ — ночорлик ёки норизолик аломати.\nҲаётдаги энг муҳим масала — одамлар орасида умргузаронликни қандай ўтказиш.\nБизга “яратган образингда қиёфа йўқ”, деб таъна қилишади. Бироқ, ҳамма гап шундаки, тимсолнинг ўзи юзсиз. Тўнкалардан ўрнак олишимизни билишмайдигандек, тағин муҳаббатдан йироқсизлар, деб ёзғиришади…\nСент-Бьё: “Мен ҳамиша шундай фараз қиламанки, мабодо инсон зоти бир дақиқа ёлғондан тўхтаб, ичидагини ошкор айтса борми, жамият шу заҳоти титилиб кетган бўларди”.\nГиммлернинг врачи бўлиб хизмат қилган (ва Дахаудан яхши хабардор бўлган) Карл Герхарднинг сўнгги сўзлари:\n“Дунёда ҳали ҳам адолатсизлик борлигидан афсусдаман”.\n1905 йил инқилоби Москвадаги босмахоналардан бирининг ишчилари ишбай ҳақ тўланишида нуқталар ва вергулларнинг ҳам ҳарф қаторида саналишини талаб қилиб, иш ташлашидан бошланган…\nМосква Коммунаси пайтида Қувурлар майдонидаги тўплар ўқидан вайрон бўлган бино олдида ўлик жасадидан кесиб олинган бир парча гўшт солинган ликопча турар ва унинг тагида шундай ёзув бор эди: “Жабрдийдаларга мадад учун ўз ҳиссангизни қўшинг”.\nСтолипиннинг қотили Дмитрий Багровга шоҳона илтифот кўрсатилди — у фрак кийган ҳолида осилиш бахтига муяссар бўлди.\nИнсонни ўлимга ҳукм қилиш — уни одам бўлиб олиш имкониятидан маҳрум қилиш демакдир.\nЁллаш. Қалами учидан учқун чиқмаган адибларнинг кўпчилиги ўзларини коммунистлар сафига уришаяпти. Бу — санъаткорларга тепадан қараб туриш имконини берадиган ягона илинж. Шу маънода коммунистлар — толеи чопмаганлар партияси. Табиийки, бу қўрғоннинг дарвозалари тирбанд.\nДостоевский мазмунидан кўра, бу ҳаётнинг ўзига кўпроқ муҳаббат қўйиш керак, дейди. Тўғри, дарҳақиқат, ҳаётга муҳаббат сўнганида унинг мазмуни ҳам ўз-ўзидан ўчиб қолади.\n“Дорилбақода қабр деган бир қаср борлигининг ўзиёқ дилга севинч бағишлайди”.\nМарксизм — қозибозликка ғиж-ғиж тўлиб, ҳуқуқ илми анқонинг уруғига айланган фалсафадир.\nҚулларга эҳтиёж мўл жойда имкони борича кўпроқ мусиқа ижод қилиниши зарур. Толстойнинг айтишича, бир немис князи шундай фикрда бўлган экан.\nТолстойнинг иш столида қолиб кетган охирги, тугалланмаган асари шундай номланган: “Дунёда гуноҳкорнинг ўзи йўқ”.\n← Аввалги Аввалги Исфандиёр. Антиқа совчилар (спектакль)


'Тошкент расман давлат ичида давлатга айланди' - BBC O'zbek\n'Тошкент расман давлат ичида давлатга айланди'\nImage caption Янги йўриқнома Тошкент шаҳри ва вилоятига вақтинчалик прописка қўйиш тартибини янада қийинлаштириши айтилмоқда.\nПрописка бўйича янги тартибга ижтимоий тармоқ фойдаланувчилари мана шундай таъриф беришмоқда. Янги йўриқномада Тошкент шаҳри ва вилоятига 5 кундан ортиқ муддатга келган вилоятликлар Ички ишлар идораларида рўйхатдан ўтиши белгилаб қўйилган.\n16 май куни Ички ишлар вазири Адҳам Аҳмадбоев томонидан имзоланган ҳужжат матни 4 июл куни интернет нашрларида чоп қилинди.\nЯнги йўриқнома Тошкент шаҳри ва вилоятда рўйхатдан ўтиш тартибини маҳаллий участка нозирлари зиммасидан олиб яна хорижга чиқиш, келиш ва фуқароликни расмийлаштириш бўлимларига юкланади.\n2012 йил собиқ Ички ишлар вазири Баҳодир Матлюбов томонидан имзоланган йўриқнома Тошентда прописка тартибини осонлаштириши кўзда тутилганди. Аммо ушбу тартиб кўп амал қилмади.\n2015 йилга келиб расмийлар Тошкентга вақтинчалик прописка қилишни деярли тўхтатиб қўйишди ва бунга бирор расмий изоҳ беришгани йўқ.\nЯнги йўриқнома Тошкент шаҳри ва вилоятига вақтинчалик прописка қўйиш тартибини янада қийинлаштириши айтилмоқда.\nЙўриқномада эскисида бўлгани каби вилоятлардан Тошкент шаҳри ва вилоятига 5 кундан ортиқ муддатга келган бешикдаги гўдакдан тортиб қарияларгача белгиланган тартибда рўйхатдан ўтиш талаб қилинади.\nМасалан, Тошкентга бир ҳафтага 2 ойлик чақалоғи билан келган вилоятлик 7 кун яшаш ҳуқуқига эга бўлиш учун боласини суратга тушириши, паспортидан нусха олиши, ариза ёзиши, уй эгасининг нотариал тасдиқдан ўтган розилиги, турар жой ҳужжатлари нусхаси, давлат божи тўлаши, агар уй эгаси яқин қариндоши, масалан акаси бўладиган бўлса, ушбу қариндошликни тасдиқлайдиган ҳужжатларни тақдим қилиши керак.\nЙўриқномадаги талаб қилинадиган ҳужжатлар рўйхатига нотариал тасдиқланган қоғозларнинг ҳам қўшилиши шусиз ҳам ҳар куни турнақатор навбат ҳосил қилувчи нотариал идораларда одамлар сонининг кўпайишига олиб келиши тахмин қилинмоқда.\nБироқ ушбу ҳужжатларнинг тўпланиши вилоятлик Ўзбекистон фуқаросининг Тошкентда вақтинча пропискадан ўтишини кафолатламайди.\nЧунки 2012 йилда қабул қилинган йўриқномада кўрсатилган ҳужжатларни тўплаган фуқаролар иккинчи 6 ойликка пропискага қўйишда жиддий тўсқинликларга дуч келишган.\nЯнги йўриқномада ҳам эскисида бўлгани каби 6 ойдан кейин яна пропискага қўйишни истовчи фуқароларга қандай тартиб амал қилиши кўрсатилмаган.\nЭски тартиб бўйича, хусусий тадбиркор ва фирмалар вилоятдан ишчиларни вақтинчалик пропискадан ўтказиши чекланган эди.\nЯнги тартибда ҳам шундай бўлиши кутилмоқда.\nКузатувчилар ҳукуматнинг бу каби қарорлари Ўзбекистон фуқароларининг конституцияда белгилаб қўйилган эркин ҳаракатланиш ҳуқуқларини қўпол равишда бузишини таъкидлашади.\nИжтимоий тармоқ фойдаланувчилари прописка тўғрисидаги йўриқномани ўзига хос киноя ва ғазаб билан қарши олишган.\n«Тошкент расман ичимиздаги "чет элга" айланди. Биринчидан рўйхатдан ўтиш пуллик ва бир дунё ҳужжат,» - дейди твиттер фойдаланувчиларидан бири.\nИнтернетдаги айрим фойдаланувчилар ушбу тартиб ҳукуматнинг ҳар нарсадан ҳадиксираб қолганини англатишини айтган.\nПропискасиз ўқитувчилар ҳам бўшатилмоқда


Спорт 13:13 / 16.04.2019 18492\n20 йил муқаддам «Манчестер Юнайтед» «Камп Ноу»да уддалаб бўлмас ишни уддалаб бўлган. Кўпчилик эслайди: Чемпионлар лигаси финалида «Бавария» 90-дақиқага қадар 1:0 ҳисобида олдинда борган - кейин эса қўшимча дақиқаларда иккита гол ўтказиб юборган. Ўшанда «қизил иблислар» ҳозиргидан бир неча баробар қийин вазиятда қолганди, ўшанда мўъжиза содир этиш учун Алекс Фергюсон (у ҳали сэр эмасди) шогирдларида бир неча дақиқа бўлган, ҳозир эса бутун бошли 90 дақиқа бор.\nБуюк шотланд бугун ҳам Барселонада - «МЮ» собиқ бош мураббийни бортда бирга олиб келган. Бу «Юнайтед» учун катта кўмак, Фергюсоннинг катта ёшли футболчилар олдида ҳам, ёш футболчилар олдида ҳам, мураббийлар олдида ҳам мавқеи беқиёс.\nАлбатта, «Барса» парижликлардан бирмунча кучлироқ рақиб, бу жамоанинг биринчи ўйиндаги натижасига прагматик нуқтаи назардан қараш лозим, каталонияликлар бу сафар эҳтиёткор ўйнашмоқда, жамоа 2015 йилги чемпионликдан кейинги 3 мавсумда чорак финалда қоқилган, Манчестердаги охирги ўйинга қадар плей-оффда 6 ўйинда бирор марта ғалаба қозонолмаган (+0=2-4, тўплар нисбати - 1:13).\nТуринликларда бу рақибдан чўчишга асослар етарлича: «Аякс» ҳамиша бир хил услубда ўйнайди, уйдами сафардами фарқи йўқ. Бу шуни англатадики, биз рақибни ҳурмат қилишимиз керак», дейди Массимилиано Аллегри. Аяксидларнинг кучига етарлича баҳо бермаган охирги мураббий йирик ҳисобда мағлуб бўлиб, истеъфога кетганди. Аммо Аллегри Сантьяго Соларининг хатоларини такрорламасликка уринмоқда, қолаверса унинг ихтиёрида соғлом ва тетик Криштиану Роналду бор.\nЛекин «Порту» ўз уйидаги ўйинда бир гол ўтказиб юборса, 4та гол уриши талаб этилади. Ҳозирги «Ливерпуль»га қарши эса бундай натижага эришиш деярли имконсиз. Шундай экан, яримфиналнинг илк иштирокчиси маълум бўлиб улгурган, дейиш ҳам мумкин.\n«Манчестер Сити» бош мураббийи «квадрупл» (quadruple - сўзма-сўз таржимада тўрт карра) ҳақидаги саволлардан чарчади. Тарихда ҳеч бир инглиз жамоаси бир мавсумда тўртта совринни ўзиники қила олмаган, аммо апрель ойи ҳолатига кўра «Сити»да бунинг учун назарий имкониятлар мавжуд: Англия Лигаси кубоги аллақачон қўлга киритилган, Англия Кубогида жамоа финалга чиққан, премьер-лигада «Ливерпуль» билан қўшҳокимлик қилмоқда, Чемпионлар лигасида эса аҳвол бироз қийинроқ.\nАгар Гвардиола Барселонадан кейинги фаолиятида Чемпионлар лигасида кузатилаётган комплексдан қутула олса ва яримфиналга ўтса, унинг жамоасини турнир фаворитларидан бири деб ҳисоблай бошлашади. Бунинг учун жамодан халқаро турнирда ҳам Англия чемпионатидаги каби ўйин намойиш этиш сўралади, холос.\nБугун ва эртага ўтказиладиган ўйинлардан кейин Европанинг 4та энг кучли жамоаси аниқ бўлади. Агар Роналду бошчилигидаги туринликлар аяксидлар тўсиғидан ўта олса, май ойида яримфиналда «Тоттенҳэм» ва «Сити» жуфтлиги ғолибига рўбару келади. Лионель Месси бошчилигидаги каталонлар эса «МЮ»га қарши ўйинда вазифани бажарса, финал остонасида катта эҳтимол билан ўтган мавсум финалчиси «Ливерпуль»га қарши икки ўйин ўтказади. Европанинг энг кучли жамоаси эса 1 июнь куни Мадриддаги «Ванда Метрополитано» ўйингоҳида аниқланади.\n23:40 / 17.09.2019 4117


Очиқ турган саволлар – ТАФСИЛОТ\nМулоҳаза 200 марта кўрилган\nОчиқ турган саволлар\nҚай бири афзал: 11 йиллик мажбурий таълимми ёки амалдаги\n9+3 форматига асосланган тизимми?\nАлбатта, бу дарҳол амага ошадиган жараён эмас. Қолаверса, муҳтарам Юртбошимиз бу тизим истиқболи ва самарасини аввалдан чўтлаб-чамалаб олиш учун айрим умумтаълим мактабларида экспремент ўтказишни тавсия этаётир. Шунингдек, ота-оналарнинг фикр-мулоҳазаларига алоҳида аҳамият беришни ҳам таъкидлаётирки, шу баҳонада кўнгилда туғилган айрим саволларни ўртага ташласак, биров бизни айбситмас.\nМаълумки, Ўзбекистондаги мажбурий таълим тизимининг формати шундай: 9+3. Жайдари тилда айтсак, фарзандларимиз аввал тўққиз йил умумтаълим мактабларида таҳсил олади, сўнг уч йил ўрта-масхсус коллежларида! Мажбурий таълим\n12 йилни ташкил этади. Шундан келиб чиқиб, айримлар айтишмоқдаки, мажбурий таълим 11 йилликка қайтилса, ўқувчи бир йил ютиши мумкин.\nХўш, ўртадаги фарқ – 1 йил фарзандларимиз учун ютуқми?\nБизнингча, йўқ! Биринчидан, узоққа бормайлик, МДҲга аъзо давлатларнинг аксариятида мажбурий таълим 12 йил экани маълум. Бу тизим аллақачон ўзини оқлагани боис ривожланган давлатларда ҳам қўлланиб келинади. Дунёда интеграция масаласи кундан-кун кучайиб бораётган бугунги кунда ижтимоий ҳаётнинг муҳим бўлаги ҳисобланмиш таълим тизими 11 йиллик тизимга ўтилиши қанчалик мақсадга мувофиқ?\nИккинчидан, маълумотларга қараганда, ҳар йили ўрта мактабни 550-600 минг нафар атрофида ўқувчи битиради. Олий ўқув юртларига қабул квотасининг умумий миқдори эса 66-70 минг атрофида. Бу, агар 11 йиллик мажбурий таълимга ўтилса, ҳар йили умумтаълим мактабларини битирган болаларнинг ўн фоизи нари-берисигина олий ўқув юртларига кириш имкониятига эга бўлади, деганидир.\nХўш, қолган салкам тўқсон фоизининг тақдири нима бўлади? Ишлайдими? Кечагина мактаб шаҳодатномасини олган болани қайси иш берувчи ишга олиши мумкин? Бу ҳол ёшларнинг бандлиги борасидаги шундоғам етарли бўлган муаммо устига муаммо туғдирмайдими?\nБундай ҳолатда ота-она нима қилади? Фарзанди бирор ҳунар эгаси бўлиши учун қўшимча чоралар излашга мажбур бўлиши аниқ. Кимдир боласини бирор ҳунармандга шогирдликка берса, кимдир муайян касб бўйича нодавлат ўқув марказларида таҳсил олдириш пайига тушади. Бу жараён икки йилдан кам вақт талаб қилмайди. Шу икки йилни 11 йиллик мажбурий таълимга қўшилса, умумий ҳисоб 13 йилни (!) ташкил этади. Шу ҳолатни мантиқ тарозисига қўйсак, “11 йиллик таълимда ўқувчи 1 йил ютади”, деган даъво анча баҳсли экани ойдинлашмайдими? Устига устак, мазкур икки ҳолатнинг истиқбол ва самараси паст бўлишининг эҳтимоли юқори, камига ота-она учун қўшимча чиқим, ортиқча риёзат, демакдир. Буни удда қиладиган хонадон бор, удда қилолмайдигани бор…\nАйни шу нуқтада 9+3 форматига асосланган амалдаги мажбурий таълим афзаллиги кўзга ташланади: тўққиз йил умумий таълим мактабида таҳсил олган бола уч йил ўрта-махсус касб-ҳунар коллежларида ўқиб, муайян ҳунар эгаллаши, маълум касб бўйича зарур кўникма ҳосил қилиб улгуради. Олий ўқув юртига кирса – нур устига аъло нур, акс ҳолда, махсус дипломга эга – ишга жойлашиши мумкин. Ўрта-махсус коллежлари битирувчиларининг бандлиги масаласи давлат сиёсати даражасидаги масала экани инобатга олинса, уларнинг бекор қолиб кетиши эҳтимоли кундан кунга пасайиб бормоқда. Энг муҳими – бу жараёндаги таълим бепул. Бунга шукр қилиш керак. Шундай экан, “Қай бири афзал: 11 йиллик мажбурий таълимми ёки амалдаги 9+3 форматига асосланган таълим тизимими?” деган савол устида бош қотириш нечоғли мантиққа тўғри келади? Қолаверса, умумий таълим ва ўрта-махсус касб таълими муассасаларидаги ўқув дастурлари орасидаги фарқ ҳам катта. Баски, 11 йиллик таълимга қайтилса, ким ютади-ю ким ютқазади?\nЯна бир муҳим ҳолат: юқорида айтдик, ривожланган хориж давлатларида мажбурий таълим 12 йилни ташкил этади. Ўзбекистонда 11 йиллик мажбурий таълимга ўтилса, бу ҳол келажакда фарзандларимизнинг хориждаги олий ўқув юртларига кириш имкониятини чеклаб қўймасмикан, деган яна бир хавотирли савол пайдо бўлади.\nТўғри, ҳозирги кунда касб-ҳунар коллежларидаги маънавий-ахлоқий тарбия борасида унча-мунча муаммолар борасида бонг урилмоқда. Уларга самарали ечим топиш долзарб масала ҳисобланади. Бироқ ўша ечим тизимни ўзгартириш ҳисобига бўлиши умумманфаатга хизмат қилармикан? Бу ҳол янгисини қурмай туриб, эскини бузишга ўхшаб қолмайдими?\nСезиб турибмиз, қўйилаётган қатор-қатор саволлар анчагина баҳс-мунозарага сабаб бўлади. Бироқ фарзандларининг эртанги тақдири, камолини ўйлаган ҳар бир ота-она ушбу жумбоққа ҳозирданоқ асосли жавоб олишни истайди.\nДемак, юқоридаги саволларга мутасаддилардан, биринчи галда Ўзбекистон Республикаси Олий ва ўрта-махсус таълим вазирлигининг Таълим марказидан жавоб кутмоққа ҳақлимиз.


ЎзА - Интеллектуал мулк – муҳофазада\nИнтеллектуал мулк – муҳофазада\n18.04.2017 17:00 Чоп этиш версияси\nҲар бир давлат, халқнинг жаҳонда тутган ўрни ва нуфузи, аввало, унинг интеллектуал бойлигига қараб белгиланади. Бу жиҳатдан халқимиз коинот сирини очган Мирзо Улуғбек, алгебра фанига асос солган Хоразмий, тиб илмининг султони Ибн Сино каби буюк алломалари билан маълум ва машҳур. Дунёга илму маърифат билан бирга адолат, эзгулик уруғини сочган даҳоларимиз кўплиги билан ҳам тупроғимиз муқаддас.\nАна шундай бой меросдан баҳраманд бугунги авлод ҳам илму ҳунар эгаллаш борасида доимо изланишда. Ўсиб келаётган ёш авлоднинг камолини таъминлаш, интеллектуал жиҳатдан етук бўлишига давлатимиз томонидан доимий эътибор қаратилаётир. Президентимиз Шавкат Мирзиёевнинг шу йил 12 январдаги “Китоб маҳсулотларини чоп этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғибот қилиш бўйича комиссия тузиш тўғрисида”ги фармойиши шу мақсадга хизмат қилмоқда. Зеро, мазкур ҳужжатда ёшларнинг интеллектуал салоҳиятини оширишга қаратилган адабиётларни чоп этиш, миллий ва жаҳон адабиёти намояндаларининг етук асарларини саралаш, таржима қилиш ишларини пухта ўйланган тизим асосида ташкил этиш зарурлигига эътибор қаратилган.\nМамлакатимизда аждодлардан мерос бебаҳо маънавий хазина ва маданий ёдгорликлар қайта тикланиб, халқимизга етказилиши билан бир қаторда замондош ижодкорлар, ихтирочилар эркин ва самарали фаолият юритиши учун барча шароит яратилган. Ўзбекистон жаҳон ҳамжамиятининг тенг ҳуқуқли аъзоси сифатида ушбу йўналишда халқаро интеграцияни изчил йўлга қўйгани муаллифлар ҳуқуқларини ҳимоя қилишда муҳим омил бўлаётир. Жумладан, мамлакатимиз 1991 йилда Жаҳон интеллектуал мулк ташкилоти аъзолигига қабул қилинган бўлса, 2005 йил 19 апрелдан Адабий ва бадиий асарларни муҳофаза қилиш тўғрисидаги Берн конвенцияси қоидалари Ўзбекистонда амал қила бошлади.\nБерн конвенцияси фан, адабиёт ва санъат асарларини яратиш ва улардан фойдаланиш натижасида келиб чиқадиган муносабатларни тартибга солиш, муаллифлар ҳуқуқларини ҳимоя қилишга қаратилган халқаро ҳуқуқий ҳужжатдир. Мамлакатимизнинг мазкур конвенцияга қўшилиши муаллифлар ва уларга тенглаштирилган бошқа ҳуқуқ эгаларига катта имкониятлар яратди. Айни пайтда муаллифларимиз асарларидан конвенцияга аъзо 170 дан ортиқ давлат ҳудудида тегишли ҳуқуқларга риоя этилган ҳолда фойдаланилмоқда.\nБерн конвенцияси аъзо давлатларда тўғридан-тўғри ёки унинг қоидаларини соҳага оид миллий қонунчиликда акс эттириш орқали қўлланилади. Ўзбекистон Республикасининг “Муаллифлик ҳуқуқи ва турдош ҳуқуқлар тўғрисида”ги қонунида муаллифлар манфаатлари ўз ифодасини топган. Қонунга мувофиқ, муаллиф ҳуқуқи бузилганда унинг тикланишини ва етказилган моддий ва маънавий зарарнинг қопланишини талаб қилишга ҳақли. Асарларнинг ва турдош ҳуқуқлар объектларининг рухсатсиз такрорланиши ёки тарқатилиши контрафакт нусха ҳисобланади.\nЎзбекистон Республикаси Интеллектуал мулк агентлиги томонидан интеллектуал мулк объектларига бўлган ҳуқуқлар изчил ҳимоя қилинмоқда. Бу борада ваколатли давлат органлари билан ҳамкорликда мониторинг юритилаётир. 2016 йилда интеллектуал мулк объектларидан ноқонуний фойдаланиш билан боғлиқ 878, жорий йилнинг биринчи чорагида 222 ҳолат аниқланган. Қонунбузилиш ҳолатлари тўғрисидаги маълумотлар қонуний чора кўриш учун тегишли идораларга юборилган.\nИнтеллектуал мулк объектларига бўлган ҳуқуқларни ҳимоя қилишда божхона органлари ходимлари ҳам изчил фаолият юритаётир. Интеллектуал мулк объектларининг божхона реестри юритилмоқда. Мазкур реестрга киритилган ҳуқуқ эгаси божхона назорати остида турган товарларни чиқариб юборишни тўхтатиб туриш бўйича чоралар кўрилиши бўйича мурожаат қилиши мумкин. Божхона назоратида ҳуқуқ эгаси томонидан контрафакт деб кўрсатилган товарлар аниқланса, бундай товарларнинг чиқарилиши тўхтатилади.\nБожхоначилар томонидан сифатсиз, лицензияланмаган, контрафакт тарзда кўпайтирилган DVD ва СD дисклар сотилишининг олдини олиш доимий эътиборда. Жумладан, Жиззах вилояти божхона бошқармаси томонидан ўтказилган тезкор тадбирда Жиззах тумани ҳудудида яшовчи Ж.Соатовнинг хонадони холислар иштирокида кўздан кечирилганда, у ўз уйида ҳар хил фильмлар, клип, концерт ҳамда қўшиқларни қўлбола усулда ҳар хил форматдаги дискларга ёзиш ва сотиш билан шуғулланиб келаётгани аниқланди. Тезкор тадбир давомида 3 мингдан зиёд контрафакт диск ашёвий далил сифатида олинди.\nСирдарё вилояти божхона бошқармаси ходимлари томонидан ҳуқуқни муҳофаза қилувчи идоралар вакиллари билан ҳамкорликда Янгиер шаҳрида ўтказилган «назорат харид» тезкор тадбири давомида А.Жамолов беҳаё мазмундаги дискларни сотаётган пайтда тўхтатиб қолинди. Воқеа жойи холислар иштирокида кўздан кечирилганда мингдан зиёд диск ашёвий далил сифатида олиб қўйилди. Мазкур ҳолатлар юзасидан божхона текширувлари ва суриштирув ҳаракатлари олиб борилмоқда.\n2017 йилнинг ўтган даври мобайнида божхоначилар томонидан ҳуқуқни муҳофаза қилувчи идоралар вакиллари билан ҳамкорликда 8,5 минг донадан ортиқ турли фильм ва концертлар ёзилган, сифати кафолатланмаган контрафакт дискларнинг яширин олиб ўтилиши ва айланмасига чек қўйилган.


Ўзбекистон Республикасининг Миллий ҳуқуқий интернет портали ишга туширилди » Muzlik.uz - O‘zbekiston yangiliklari\nЎзбекистон Республикасининг Миллий ҳуқуқий интернет портали ишга туширилди\nАдлия вазирлиги томонидан Ўзбекистон Республикасининг Миллий ҳуқуқий интернет портали — huquqiyportal.uz ишга туширилди. Бу ҳақда вазирлик матбуот хизмати хабар берди. Мазкур портал Адлия вазирлигининг 10 дан ортиқ ахборот тизимларини, хусусан, lex.uz, адлия органлари ва муассасаларининг расмий веб-сайтлари, advice.uz, bolahuquqlari.uz порталларини бирлаштиради. Порталда Тошкент давлат юридик университети, Юристлар малакасини ошириш маркази, Х.Сулаймонова номидаги Республика суд экспертиза марказининг ўқув курслари ҳақида ҳам маълумотлар берилган. "Газета.uz"да реклама Фойдаланувчилар порталдан Адлия вазирлиги тизимидаги таълим муассасалари, адвокатлар ва нотариуслар хизматларига оид эълонлар, тезкор ишонч телефонлари ҳақида маълумот олишлари мумкин. Шунингдек, порталда ҳуқуқий саводхонликни оширувчи юридик луғат ва энг зарур ҳуқуқий адабиётлар электрон майдончаси ҳам мавжуд. Мазкур портал аҳолининг ҳуқуқий онгини юксалтиришда самарали платформа бўлиб хизмат қилиши ҳамда ягона кириш нуқтаси орқали ҳуқуқий ахборотни олиш учун қулай имконият яратиши шубҳасиз. Ушбу портал президентнинг 2019 йил 9 январдаги фармонида назарда тутилган вазифалар ижроси доирасида ишлаб чиқилди ва ишга туширилди.\nАдлиядан яна бир янги ташаббус — «Мадад» ташкилоти тузилди\nБепул ҳуқуқий маслаҳат берувчи портал иш бошлади\nWoy-Wo' интернет-тўловлар портали ишга туширилди


Исломда банда билан Роббиси ўртасида бирон восита йўқдир | Мусулмоннинг қулай йўриқномаси\nИсломда банда билан Роббиси ўртасида бирон восита йўқдир\nКўплаб динлар баъзи шахсларга бошқалар устидан диний имтиёзлар берди ва одамларнинг ибодатлари ва иймонларини ўша шахсларнинг розилиги ва қарорига боғлади. Улар — ўша динлар тақозоси билан — бандалар билан илоҳ ўртасидаги воситачи ҳисобланиб, мағфиратни ўшалар беришади. Ҳатто баъзилари — ўша диндагиларнинг эътиқодига кўра — ғайб ишларини ҳам билишади ва уларга мухолиф бўлиш очиқ зарар омилидир.\nИслом келди ва инсонни мукаррам қилиб, қадрини кўтарди ҳамда фазлу салоҳиятлари қанчалар баланд бўлмасин, инсоният тавбаси ёки ибодати ёхуд саодатини муайян шахсларга боғлиқ эканини бекор қилди.\nМусулмоннинг ибодати ўзи билан Аллоҳ ўртасида бўлиб, унда одамларнинг биронтаси учун на фазилат ва на воситачилик бордир. Чунки Аллоҳ таоло бандаларига яқин бўлиб, банданинг дуосини эшитади, ижобат қилади, ибодат ва намозларини кўриб, савоб беради. Бирон банда мағфират ёки тавбаларни қабул қилиш ҳаққига эга эмас. Банда қачон тавба қилса ва Аллоҳга самимий бўлса, Аллоҳ унинг тавбаларини қабул қилиб, гуноҳларини кечиради. Бирон махлуқнинг сеҳрли кучи ёки Коинотга таъсири йўқдир. Бу ишларнинг барчаси Аллоҳнинг қўлидадир.\nШунингдек, Ислом дини мусулмоннинг ақлини озод қилди ва тафаккур қилишга, ихтилоф маҳалида ҳукмларни Қуръондан ва Расулуллоҳ соллаллоҳу алайҳи ва салламдан собит бўлган қавлу феъллардан олишга чорлади. Биронта одамзот мутлақ ҳақиқат эгаси эмасдир. Фақатгина, Расулуллоҳ соллаллоҳу алайҳи ва салламнинг амрларига итоат этилади. Чунки У, ўз нафсидан гапирмайди ва айтган нарсаларининг барчаси ваҳий ҳамда Аллоҳнинг йўлланмасидир. Аллоҳ таоло бу ҳақда шундай дейди:\n«Ва у (сизларга келтираётган Қуръонни) ўз ҳавойи-хоҳиши билан сўзламас. У (Қуръон) фақат (Аллоҳ томонидан пайғамбарга) ваҳий қилинаётган (туширилаётган) бир ваҳийдир» (Нажм: 3, 4).\nАллоҳ таолонинг нафслардаги фитратга муносиб, инсонни мукаррам қилиб, нафсига хожа қилган, уни қуллик ва Аллоҳдан бошқасига бўйинсунишдан озод қиладиган дин туфайли берган неъмати нақадар буюка!


30.07.2013 Чоп этиш учун\nФуқаролик жамияти шаклланишини мониторинг қилиш мустақил институти Бухоро вилояти ҳудудий бўлинмасида Президентимиз Ислом Каримовнинг 2013 йил 20 мартда қабул қилинган “Давлат ҳокимияти ва бошқаруви органлари фаолиятининг очиқлиги тўғрисида”ги Ўзбекистон Республикаси қонуни лойиҳаси синови бўйича ҳуқуқий эксперимент ўтказиш ҳақидаги фармойиши ижроси юзасидан “Ёшлар ва қонун” мавзусида анжуман ўтказилди.\nВилоят адлия бошқармаси томонидан ташкил этилган мазкур тадбирда халқ таълими, ўрта махсус, касб-ҳунар таълими муассасалари мутасаддилари, ҳуқуқшунослар, жамоат ташкилотлари, оммавий ахборот воситалари вакиллари иштирок этди.\nАнжуманда мамлакатимизда жамиятнинг бугуни ва келажаги бўлган ёшларга ғамхўрлик давлат сиёсати даражасига кўтарилганлиги таъкидланди. Уларнинг билим олиш, иш билан бандлиги ва бошқа масалалардаги ҳуқуқ ва манфаатларини ҳимоя қилишга доимий эътибор қаратилмоқда. Бу борада адлия идоралари ҳам фаол иштирок этмоқда. Фуқаролар, жумладан, ёшларнинг вилоят адлия бошқармаси сайти орқали ошкора мулоқот қилиш, таълим масалаларида тўғридан тўғри мурожаат қилиш амалиёти йўлга қўйилган.\nБоланинг умумтаълим мактабида, кейин касб-ҳунар коллежи ёки академик лицейда мажбурий таълим олиши давлат таълим сиёсатининг устувор вазифаларидан биридир. Умумий ўрта ҳамда ўрта махсус, касб-ҳунар таълими муассасаларида бепул таълим олиш давлат томонидан кафолатланади.\nАнжуманда мамлакатимизда 12 йиллик мажбурий таълим тамойилининг ҳуқуқий асосларини ташкил этиш мақсадида зарур қонунчилик ва норматив-ҳуқуқий база шакллантирилгани аниқ мисоллар орқали тушунтириб берилди. 2013-2014 ўқув йилида вилоятдаги умумтаълим мактаблари 9-синфини битирган 30 минг 214 нафар ўғил-қизнинг академик лицей ва касб-ҳунар коллежларига тўлиқ қамраб олинишини таъминлаш муҳим вазифа эканлиги таъкидланди.\nАдлия, прокуратура, ички ишлар идораларининг турли давлат ва нодавлат ташкилотлари билан вояга етмаган болалар ўртасида аниқ мақсадга қаратилган тизимли иш юритиши улар ўртасида ҳуқуқбузарлик ҳамда жиноятлар сони сезиларли даражада камайишини таъминлагани алоҳида қайд этилди. Бу борадаги ишларни изчил ривожлантириш зарурлиги таъкидланди.\nКўришлар сони: 11562


ОБИҲАЁТ МАМОТ ЁҚАСИДА — ekolog\nЖумракни ёпиб юринглар қизлар\nСизга нима, халал беряптими?\nҚаранг қанча сув увол бўлди, шундай пастга босиб қўйсангиз жумрак ёпилади, қийин эмас-ку?\nСув сизникими, давлатники. Сиздан кетаётгани йўқ, ишингиз бўлмасин.\nҚозонга сув солаётган қиз косасини тўлдириб то олиб бориб қуйиб келгунча сув оқиб турибди. Ким билсин косалаб яна қанча қатнайди. 5–6 қадам наридаги қозонига бориб келгунча ҳам қанча сув беҳуда оқиб кетяпти. Сенга нима, давлатники бўлса бемалол ишлатавераман дея фикрлайдиганларга бас келиб бўлармиди? Гап талашишни эп билмай жумракни ёпиб қўйдим…\nЁтоқхонада турадиган қизларнинг кўпчиги ўзимга ўхшаган, қишлоқдан келган. Қишлоқ деса ҳамманинг кўз олдига тандир-ўчоқ, мевали боғлар, сут-қатиқ, сув сепилган, райхон экилган ҳовлилар келади. Аммо ҳамма ҳам бир неча кўчаларни пиёда кесиб ўтиб маҳалла бошидан сув ташлашни тасаввур қилмайди. Тўғри, ҳозир қишлоқлар ҳам шаҳардан кам эмас. Аммо биз томонларда ҳанузгача сув яхши чиқмайди. Кўпчилик аҳоли қудуқ қаздирган. Унинг суви лойқа. Лойқасини тиндириб ишлатишади. Ичганингизда сувнинг ҳаддан ортиқ юмшоқлигини сезасиз ва чанқоғингиз қонмайди. Ҳовлига ўрнатилган крандан эса фақат қиш ойларида сув келади. Шунисига ҳам шукур қиламан. Чунки болаликда қўлим оғриб бир маҳалла наридан сув ташлаган кунларим ҳеч эсимдан чиқмайди. Ҳар томчи сувнинг қадирга етардик… Ҳеч ёдимдан чиқмайди, бир кун ҳеч қаердан сув тополмадик. Ҳаммасида қуриган экан. Ёз. Иссиқ. Ёш бола эмасманми чанқоққа чидолмаяпман. Кун бўйи бир томчи сувга зор бўлгандим. У вақтда маҳалламизга ичимлик суви қувирлари ўтказилмаган эди. Кеч маҳал келинойим олиб келган сувини мойли идишга солиб кетган. Ичай десам сув ёғли бўлиб қолган, ичмай десам ташналикка чидолмайман. Шундай алам қигандики… доим ёмғир ёғганида катта ҳовузимиз бўлсада шу сувларни йиғиб олиб қўйсак, кейин ёзда узоқдан сув ташлаб келмасдик деб орзу қилардим…\nШаҳарга илк келган кунларимни яхши эслайман. Иссиқ сув, совуқ сув хонангизга келиб турса. Ювиниш учун алоҳида сув иситиб вақт сарфламасангиз. Қандай яхши-а? Ҳар сафар жумракни очганда беихтиёр\n“Оқар сувлар уйингга,\nКелагинга шукур қил” мисралари ёдимга тушади. Аммо шукур қилиш у ёқда турсин, бу неъматни исроф қилганларини кўрсам… Наҳотки олийгоҳ талабаси бўлатуриб ҳеч нарса ҳисобсиз эмаслигини билмасангиз, дегим келади. Сув ер юзининг 70 фоизини ташкил қилсада унинг фақат 3 фоизи ичиш учун яроқли эканлигини билмайдиган одам бўлмаса керак. Шу заҳира тугаб бораётганидан хабардормисиз? Нега унда бир стакан сув билан ювса бўладиган тишингизга жумракни очиб қўйиб литрлаб сув сарф қиласиз? Э, ҳа сув давлатникида шундайми? Ҳўп, сув давлатники дейлик, ўртоқлар давлат киммники? Сизники, меники, бизники бўлмаса кимники? Агар бизники бўлса нега ўз бойлигимизни ўзимиз исроф қиляпмиз? Беҳуда оқиб турган сувга боқиб қурғоқчиликдан нобуд бўлган экинлар, дунёда ташналикдан халок бўлаётган одамлар, гўдаклар кўз олдингизга келмайдими? Сиз бир ҳаракат билан очадиган сувнинг чиқиши учун минглаб инсонлар меҳнат қилаётганидан хабарингиз йўқми?\nШуларни ўйладиму, аммо гапиролмадим. Агар яна очиб қўйганда балки айтармидим. Ҳар қалай у қизнинг сувни очиб қўйганини бошқа кўрмадим. Ёмон гапирсада ҳар қалай айтганимни қилдику…\nТушларимни кимга айтаман?\nЯқинда қишлоғимга бориб келдим. Кўчамизга кириб борар эканман, йўлнинг икки четидаги ариқларга қарайман. Сувдан асар ҳам кўринмайди. Келинлар уй олдини супуриб, “мусир”ини ариққа тўплайди. Болалигимни эслайман. Кўча бошидаги катта ариқдан тўлиб сув оқарди. Дадам экинларни суғориш учун қулоқ бошини очиб келарди. Ариқларга тушиб олиб сув ўйнардик. Бувим узим узиб шу сувга ювиб берарди. Оғзимизни тўлдириб ердик. Шираси оқиб юзимизни қопларди. Шу ариқдаги сувдан ювиб кетаверардикееей. Қани энди ўша сув? Болаликдек оқди кетдими? Лекин бизнинг болаларимизчи? Улар биз туйган сурурни туймай ўсадими?\nҲозир катта ариқда ҳам сув қолмаган. У ўзидан ўзи йўқолмади. Аввалига одамлар чиқиндилар ташлашни бошлашди. Олмалар оқиб келадиган ариқларда селофан пакетлар, эскирган, ертилган оёқ кийимлар хуллас чиқиндилар оқиб келадиган бўлгандан сўнг, онам у ерда чўмилишга руҳсат бермай қўйди. Эсимизни таниганимизда ариғимиз деярли қуриб қолганди. Ҳатто томорқани суғориш учун сув йўқ. Кейин аҳоли нима қилди? Нима ҳам қиларди экинларни кранда келадиган сув билан суғоришга ўтишди. Бу сув ернинг жонини олиб тошдек қотириб ташлайди. Экин нафас ололмай бўғилади. Чопиққа эҳтиёж сезади. Аммо ҳар суғорганда чопиқ қилишнинг имкони йўқ. Томорқа экинларидан олинадиган хосилнинг баракаси кетди. Экин экиб фойда кўрмай қўйди одамлар. Маҳсулотни меҳнат, куч, вақт ва пул сарф этиб етиштиргандан сотиб олиш арзонроқ тушадиган бўлди. Ҳозир крандан ҳам сув чиқмай қўйган. Кўпчилик ер қаздириб, сувни тортиб оладиган қилиб қўйишган.\nХаёл билан уйга ҳам етганимни сезмай қолибман. Кўча-ю, ҳовлиларга сув сепилган, онам эккан райҳон иси ҳовлини тутган. Гуллар яшнаб турибди. Буларнинг қай бирига қарамай кўз олдимга сув келади… Шу кеча туш кўрибман. Оролга бориб қолган эмишман. Шундай гўзал эканки, бўйларида тўқайзорлар, турли жониворлар. Одамлар кемаларда балиқ тутиб юрибди. Шу вақт чанқоқ сезиб мавжланиб турган сувдан кафтимга олибман. Қарасам қўлимда бир ховуч туз. Ҳайрон бўлиб атрофга алангладим. Кемалар, ўсимликлар, жониворлар ҳаммаси қайгадир ғойиб бўлган. Балиқ тутиб юрганлар қоп-қоп туз олишяпти. Шу вақт шамол туриб уларнинг қопларини тузи билан қўшиб учириб кетибди. Кейин ёмғир ёға бошлади. Юзимни ёмғирга тутсам ёғаётган туз экан. Кўзларим, юзларим ачишиб кетди. Қайга паналашни билмай турганмишман… қўрқиб уйғониб кетдим. Онам пешонамни силаб, “ёмон туш кўрдингми болам, алаҳсирадинг”,- деб тепамда турган эканлар. Кичиклигимда ёмон туш кўрсам, сувга айт оқизиб кетади дердилар. Лекин энди қайси сувга айтаман? Ариқда оқмаса, крандан келмаса, қудуқ қазиб чиқарилган сувга айтайми? У қайга оқади? Ҳақиқатга айланган тушни оқизгандан фойда бормикан…\nБир сувни икки бор ишлатиш керак\nБир томондан глобаль исиш бир томондан сув танқислиги, хўш нима қилиш керак, дейсизми? Бир сувни икки бор ишлатиш керак. Қандай дейсизми? Сиз эшитганмисиз техник сув ҳақида? Балки эшитгандирсиз аммо ҳали ҳаётимизга жорий қилганимиз йўқ. Техник сув қайта ишланган сув. Бу сув канализация сувларини қайта ишлаш натижасида олинади. У бизга нима учун керак? Ичиб бўлмаса, ювиниб бўлмаса дейишга шошилманг. Юртимиз кўчаларига бир кунда қанча сув сепилишини биласизми? Агар биз ичимлик суви ўрнига техник сувдан фойдалансак, анча–мунча тонна сувни тежаб қолган бўламиз. Дунё олимларининг аниқлашича, ҳарорат ошиши шундай давом этса, узоғи билан 45 йилда дарёлар қурийди. Ҳарорат ошишинику тўхтатолмаймиз. Ҳеч бўлмаса қўлимиздаги неъматни исроф қилмай ишлатайлик.


Баҳора Арслонова қандай шарт билан турмуш ўртоғига иккинчи хотин олиб беришга рози бўлиши ҳақида гапирди (видео) - Daryo\n09:22, 17.01.2022 94650\n«Дарё» мухбири Наргиза Муродова актриса Баҳора Арслонова билан интервью ташкил қилди. Актриса интервью давомида дадасининг учта аёли борлигини, кундошлар бир-бири билан аҳил яшашини, иккинчи хотин мавзусидаги интервьюдан кейин унга кўплаб қиз-аёллар мурожаат қилишгани ҳақида гапирди.\nУчта онам борлигини ҳеч қачон яширмаганман. Улар алоҳида-алоҳида уйда яшашса-да, байрам кунлари бир уйга йиғилишган. Учта онам ҳам бир-бирини яхши таниган. Ҳатто, туққан онам билан учинчиси бир-бири билан яқин дугона бўлиб кетишди. Гарчи отам оламдан ўтган бўлса-да, ҳалигача оналарим бир-бири билан борди-келди қилишади. Тўй-тантана бўлса, ҳамма борини ўртага ташлайди.\nИнтервьюларимнинг бирида иккинчи хотинликка қарши эмаслигим ҳақида айтганимдан сўнг эримга номзод хотинлар кўпайиб кетди. Ҳатто, Instagram профилим «Баҳорахон, мени эрингизга олиб бермайсизми?» деган ёзишмаларга тўлиб кетди.\nАввало, иккинчи хотинни олиш эркак кишининг ўзига боғлиқ. Интервьюда қийналиб қолган аёл бўлса дедим, ёш қизни иккинчи хотин қилиб олса, бу манфаат юзасидан уйланган бўлиб қолмайдими? Турмушдан ажрашган ёки ёш болалари билан бева қолган аёлларга уйланса, бўлади, деган маънода гапирган эдим. Турмуш ўртоғим ҳам шу гапимга ёпишиб олиб, телефонига ҳам ёзиб олган. Ҳар куни «Иккинчи хотин олсам бўладими? Мана бу қиз зўр экан», деяверади.\nОхири жонга тегдингиз, ўз манфаатингизни ўйламанг. Қийналиб қолган аёлга ёрдам бериш маъносида уйланинг, дедим. Шундай бўлганда ҳам сиз мен билан яшайсиз ва унга ёрдам бериб турасиз, деганимдан кейин роса кулдилар.\nБаҳора Арслонова, актриса\nСуҳбатни тўлиқ ҳолда «Дарё»нинг YouTube’даги каналида томоша қилишингиз мумкин.\n«Equinox ҳайдаганимда дўст бўлганлар Cobalt’га ўтганимда йўқолиб қолди». Баҳора Арслонова сохта дўстлар ҳақида (видео)\nБаҳора Арслонова «Мендирман Жалолиддин» сериали ҳақида фикр билдиргани учун Юлдуз Ражабова ундан хафа бўлгани ҳақида сўзлаб берди (видео)\nБаҳора Арслонова билан «Дугоналар шоу»даги чиқиши сабаб орзусидаги ролни бой бергани ҳамда Россиядан Ўзбекистонга қайтганидан афсусланиши ҳақида интервью (видео)\n16:35 Бугун 551\n16:24 Бугун 512\n16:21 Бугун 776\n16:17 Бугун 1491\n14:53, 18.05.2022 58430\n00:12, 19.05.2022 48645\n13:15, 19.05.2022 48325\n07:30, 19.05.2022 47429


Британча штамм, карантин ва COVID марказлари тақдири – ССВ мавжуд эпидемиологик вазият бўйича изоҳ берди\n19:42 / 09.03.2021\nСўнгги пайтларда коронавирус инфекцияси тарқалиши кўпаяётгани, карантин чоралари кескин кучайтирилиши мумкинлиги, «британча» штаммни жиловлаш оғир бўлаётгани ҳақида гап-сўзлар кўпайиб қолди.\nССВ матбуот котиби Фурқат Санаев\nВазиятга изоҳ олиш учун Соғлиқни сақлаш вазирлиги жамоатчилик билан алоқалар бўлими раҳбари Фурқат Санаев билан боғландик.\n– Республикадаги эпидемиологик вазият барқарор ва кун сайин яхшиланиб бормоқда. Бундай ваҳимали хабарларда бирор асос йўқ. Масалан, 2021 йил 8 март ҳолатига кўра, Ўзбекистонда коронавирус инфекцияси қайд этилганлар сони 80 247 кишини ташкил қилса, айнан шу куни аниқланган беморлар 28 нафар бўлган. Яъни, бу эпидемиологик вазият мураккаб даврларга нисбатан ўнлаб маротабагача кам.\nБу 80 247 нафар бемордан 78 939 нафари, яъни 99 фоизи тузалган. Бугунги кунда ҳисобот бўйича 686 нафар коронавирус аниқланган бемор мавжуд бўлиб, шундан 292 нафари стационар шароитда, 394 нафари уй шароитида даволанмоқда.\n– COVID марказлари фаолиятига ҳам тўхталиб ўтсангиз.\n– Республикада коронавирус инфекцияси бўйича вазият энг чўққига чиққанида беморларга тиббий ёрдам кўрсатиш мақсадида 159та даволаш профилактика муассасаси фаолият кўрсатган бўлса, бугунги кунда мамлакатимизда эпидемиологик вазият барқарор ҳолатга келгани натижасида республика бўйича жами 7та (Андижонда 1та, Наманганда 1та, Сурхондарёда 1та, Фарғонада 1та, Хоразмда 1та, Тошкент шаҳрида 2та) шифохонада даволаш ишлари олиб борилмоқда. 7та муассасада жами 1 015 нафар бемор даволанмоқда. Шундан 723 нафар бемор пневмония ва бошқа белгилар билан даволанмоқда.\n– Ёпилган марказларнинг келгуси фаолияти нима бўлади?\n– Маълумки, бундай марказларнинг аксарияти мослаштирилган муассасаларда эди ва улар яна ўз фаолиятига қайтарилди. Шунингдек, айрим шифохоналарнинг бошқа касалликларни даволаш бўлимлари эгалланганди, улар ҳам олдинги ихтисослиги бўйича ишлай бошлади. Айнан коронавирусга қарши қурилган марказлар консервация қилиб турилибди. Сабаби, биз келгусида эпидемиологик вазият қандай бўлишини билмаймиз ва ҳар қандай ҳолатга шай бўлишимиз керак.\n– Британча штаммнинг тарқалиши қандай кечяпти?\n– Британча штамм коронавируснинг бир тури, холос. Биз нафақат бу штаммни, балки бошқаларини ҳам ўрганяпмиз, лозим бўлганда даволаяпмиз. Энг муҳими, бу штаммларнинг тарқалиши ва даволаш усулида айтарли фарқлар йўқ, шу боис ортиқча мураккаблик туғдирмаяпти.


Видео, фото: Ҳарбий хонандалар Тошкент метросида – Газета.uz\nВидео, фото: Ҳарбий хонандалар Тошкент метросида\nЎзбекистон Қуролли Кучлари ансамбли хонандалари пойтахт метрополитенида ҳарбий куй-қўшиқлар ижро этди. Тафсилотлар — «Газета.uz» репортажида.\n26 апрель 2018, 11:55 Медиа Жамият\nЎзбекистон Қуролли Кучлари Марказий ашула ва рақс ансамбли хонандалари чоршанба куни ҳарбий йиллар куй-қўшиқларини ижро этиб, Тошкент метрополитени йўловчилари кўнглини хушнуд этди. «Газета.uz» мухбири чиқишларнинг энг ёрқин лаҳзаларини тасвирга олди.\nАкция Мудофаа вазирлиги томонидан яқинлашиб келаётган Хотира ва қадрлаш куни (9 май) муносабати билан ўтказилди. Ансамбль чиқишларни Ўзбекистон йўналишидаги «Дўстл"к» (собиқ «Чкалов») метро станциясида бошлади. Хонандалар станцияларда поездларни алмаштирган ҳолда ҳаракатланиб, вагон ва эскалаторларда қўшиқлар ижро этди.\nЙўловчилар рус тилидаги — «Катюша», «День Победы», «Венский вальс», «Три танкиста», «Огонек», «Синий платочек», «Смуглянка-молдаванка», «Темная ночь», «Эх, дороги…», ўзбек тилидаги — «Байроғинг», «Жон Ватан», «Муқаддас Ватан», «Офицерлар», «Мактуб» ва бошқа қўшиқларни ижро этди.\nОдамлар ансамблларга жўровоз бўлиб, ҳарбий хизматчилар билан бирга суратларга тушди, айримларининг кўзларида эса ёш қалқиганини кўриш мумкин эди. Метрополитен маъмурияти одамларга фотосуратга тушишга қаршилик қилмади.


Шавкат Мирзиёев: “Суд тизими раҳбарлари қачон Элликқалъа, Мўйноқ, Қўрғонтепага боради?”- Kruz.uz\nШавкат Мирзиёев: “Суд тизими раҳбарлари қачон Элликқалъа, Мўйноқ, Қўрғонтепага боради?”\n10:49, 14.06.2017 1785 1 Жамият\nЎзбекистон Президенти Шавкат Мирзиёев 13 июнь куни мамлакатдаги суд органларининг адолатли фаолиятини таъминлашга бағишланган видеоселектор йиғилиши давомида Олий Суд кенгаши олдига мавжуд камчиликларни бартараф этиш вазифасини қўйди. Ҳар бир судья томонидан аҳоли билан жойларда бир ойда бир марта очиқ мулоқотлар ташкил этиш ҳақидаги таклиф мажлис иштирокчилари томонидан тўлиқ маъқулланди, дея ёзмоқда "Kun.uz"\nШунингдек, Шавкат Мирзиёев суд тизими раҳбарларининг халқдан узилиб қолаётгани масаласига танқидий руҳда тўхталди.\n“Суд тизими раҳбарлари қачон чекка туманлар - Элликқалъа, Мўйноқ, Қўрғонтепага бориб халқ билан мулоқот қилади. Ҳар бир туманда сайёр судларни ўтказилишига алоҳида эътибор қаратиш лозим. Энди судларнинг 30-35 фоизи фуқаролар ичида сайёр суд шаклида ўтади”, деди президент.\nЙиғилиш давомида судья лавозимида фаолият кўрсатаётган суд ходимлари ўз фаолияти юзасидан марказий ва маҳаллий телевидение орқали ҳисобот бериб бориши, халқ депутатлари маҳаллий Кенгашларида ахборот бериши билан боғлиқ амалиётни қўллаш вақти келганлиги таъкидланди.


КХДР АҚШдан «тажовузкор ядро таҳдидлари»ни тўхтатишни талаб қилди\n13:52 / 23.11.2016\nКХДР АҚШга республика ва унинг раҳбари Ким Чен Инга «тажовузкор ядро таҳдидлари»ни тўхтатишни талаб қилиб хат жўнатди. Бу ҳақда Корея Марказий телеграф агентлиги (КМТА) хабар берган.\nТўққиз саҳифадан иборат бўлган номада амалдаги АҚШ президенти Барак Обама маъмурияти Шимолий Корея раҳбарини «йўқ қилиш» учун барча ҳаракатни амалга ошираётгани таъкидланган. АҚШ КХДРни йирик ҳарбий манёврлар ва ядро зарбаларини бериш имкони билан қўрқитмоқда, деб қўшимча қилади КМТА. Шунингдек, республикага қарши санкцияларнинг салбий ўрни ҳам таъкидлаб ўтилган.\nSun газетасининг таъкидлашича, ҳужжатда америкалик президентни «доимий равишда КХДРга туҳмат ва танқид ёғдириши», шунингдек унинг ҳукумати «тажовузкор ва ёқимсиз бўғадиган стратегия»га амал қилиши ҳақида ҳам айбловлар бор.\nАҚШ КХДР Барак Обама


Москвадаги норозилик намойишларида минглаб одамлар қўлга олинди (фото) » Ўзбекистон янгиликлари – Zamin.uz\nМосквадаги норозилик намойишларида минглаб одамлар қўлга олинди (фото)\n28 июль 2019, 18:20\n27 июль, шанба куни Россия пойтахти Москвада минглаб одамлар кўчаларга чиқиб норозилик акциялари бошлади. Улар Москва давлат думаси учун сайловларда мустақил номзодлардан ҳеч ким ўз номзодини илгари сура олмаганидан норози бўлишмоқда. Полиция намойиш ташкилотчиларидан Иван Жданов, Дмитрий Гудков ва Юлия Галяминани қўлга олган. Гувоҳларнинг сўзларига кўра, қўлга олинганлар ичида номзоди қабул қилинмаган мухолифатчи Илья Яшин, бир қатор журналистлар ва шунчаки кўчадан ўтиб кетаётган одамлар ҳам бўлган.\nФотограф Константин Коноваловнинг айтишича, у эрталаб шунчаки югуриш учун кўчага чиққан вақти қўлга олинган: «Эрталабки югуриш учун чиққандим. Шаҳар мэрияси олдидан ўтиб кетаётганимда ушлаб, юзимни асфалтга тирашди»,- деб ёзган журналист ўзининг твиттердаги саҳифасида.\nПолиция намойишчиларни қўлга олишдан ташқари мухолифат нашрлар биносида ҳам суриштирув ўтказган. «Дождь» канали раҳбари сўроқ қилинган. Одамлар аёвсиз саваланди.\nТвиттер фойдаланувчилари Москвадаги намойишлардан олинган видеоларни саҳифаларига жойлаб боришди. Видеоларда одамлар аёвсиз саваланаётганини кўриш мумкин. Куч ишлатар орган вакиллари плакат кўтарган ва ҳар хил қичқириқларни айтаётган одамларни резина таёқ, электрошокер ва кўздан ёш чиқарувчи газ билан «тинчлантиришмоқда».\nВидеолардан бирида одамлар ерда ётганларни ураётган Росгвардия ходимларига қараб «позор» деб бақиргани кўринган.\nРосгвардия ва полиция минглаб одамларни қўлга олган, яна юзлаб одамлар турли даражада жароҳат олишган. Одамлар қаттиқ қаршиликка қарамай турли чиқишлар билан пойтахт кўчаларида намойишларни давом эттиришди. Улар «Мен ўз номзодимни танлашга ҳақлиман», «Россия озод бўлади» дея қичқиришмоқда.\nЯнгиликлар » Дунё » Москвадаги норозилик намойишларида минглаб одамлар қўлга олинди (фото)\n14:23 Қозоғистонда навбатдаги норозилик намойишлари бўлиб ўтди (фото)\n18:26 Москвадаги 2 та бозорда ўнлаб ўзбек ва тожик мигрантлар қўлга олинди (фото, видео)\n15:19 Украина президентлигига номзодга пора бермоқчи бўлганлар қўлга олинди\n06:48 Россиянинг марказий шаҳарларида ҳукумат раҳбариятига қарши ташкил этилган акциялар иштирокчилари оммавий тарзда қўлга олинмоқда


"Навбахор": Пойтахт йиғини: Дастлабки кун якунлари » Скачать музыку бесплатно новинки музыки 2016-2017\n"Навбахор": Пойтахт йиғини: Дастлабки кун якунлари\nКомментариев: 0 Просмотров: 230 Дата: 16-01-2016, 01:03 Кеча Тошкент сари йўлга чиққан жамоамиз аъзолари пойтахт йиғинидан ўрин олган дастлабки кунги машғулотларни якунига етказишди. Жамоамиз Тошкентдаги “Grand Atlas” меҳмонхонасида истиқомат қилишмоқда. Машғулотлар эса “Бунёдкор” клуби академиясига қарашли спорт иншоотларида олиб борилмоқда. Бугун футболчиларимиз эрталаб, тренажёр залида шуғулланишган бўлса кечки машғулотлар сунъий қопламали майдонда олиб борилди. Таркибдаги янгиликлар хусусида гап кетганида, кеча хабар берганимиздек жамоа сафига дарвозабон Акмал Ортиқов қўшилди. Умумий ҳисобда бугунги машғулотларда 19 нафар футболчи қатнашди. Олдин айтиб ўтганимиздек, таркибни кучайтириш мақсадида бир қатор футболчилар билан музокараларга киришилганди. Эртадан машғулотларда янги футболчиларни қўшилишининг эҳтимоли юқори. Ана шундай ўйинчилардан бири сифатида Наманган футболи тарбияланувчиси, фаолиятини айнан “Навбаҳор”да бошлаган тажрибали ҳимоячи Хайрулла Каримовни эътироф этиш жоиз. Бугунги машғулотлар якунига етгач, Каримов жамоамиз истиқомат қилаётган меҳмонхонага келиб, клуб раҳбарлари билан учрашди.


Компаниясидан қувилган 5 машҳур раҳбар - Tafsilot.uz\n25-июнь 2017, 03:39\nЙирик компаниялар сармоячиларсиз ўз фаолиятини ривожлантира олмайди. Сармоячилар эса директорлар кенгаши таркибига кириб, ўз «қоида»ларини ўрната бошлашади. Баъзан шундай бўладики, уларнинг фикрлари компаниялар асосчилари позициясига тўғри келмайди – келишмовчиликлар юзага келган тақдирда эса, раҳбар истеъфога чиқади. InsiderPro ўз корпорациясидан қувилган энг машҳур беш директор ҳақидаги маълумот билан бўлишди. Уларнинг баъзилари лавозимига қайтишга муваффақ бўлган.\nТрэвис Каланик компаниянинг корпоратив маданияти ва ишчиларни камситиш ҳолатларига қарши кечган давомли терговлардан кейин истеъфога чиқишга мажбур бўлган. У 2009 йилда Гаррет Кэмп билан ҳамкорликда «Uber»га асос солган.\n1985 йилда ўша пайтлардаёқ миллиард долларга баҳоланган Apple компаниясида қатор ўзгаришлар рўй берди. 30 ёшли Стив Жобс ва Жон Скалли ўртасида ҳукумат учун кураш авж олди, бунинг натижасида директорлар кенгаши Жон Скаллини ёқлади ва Жобсни компаниядан ҳайдаш тўғрисида қарор қабул қилди. Шундай бўлса-да, кейинроқ Стив Жобс Apple’га қайтди ва чин маънода уни қутқарди.\nЖек Дорси 2006 йилда ўз ҳамкасблари – Эван Уильямс, Биз Стоун ва Ноа Гласс билан биргаликда Twitter’га асос солди. У 2008 йилга қадар компаниянинг бош директор лавозимида фаолият юритди, кейин эса самара кўрсатмагани учун истеъфога чиқарилди ва бошқарув раиси лавозимига тайинланди. Twitter’нинг янги раҳбари лавозимини эса Уильямс эгаллади.\nАйтишларича, Дорси либослар дизайни ва йога билан ҳаддан ташқари қизиқиб, Twitter’га эътибор қаратмай қўйгани учун ҳам ўз лавозимини йўқотган.\n1994 йилда Жерри Янг ва Дэвид Фило бошқа сайтлар каталогидан иборат Jerry and Dave’s Guide to the World Wide Web («Жерри ва Дэйв жаҳон ўргимчак тўри гиди»)ни ўйлаб топишди. Тез орада лойиҳа танилди ва «Yahoo!» дея қайта номланди.\nЯнг 2000-йилларга қадар – компания капитализацияси 22 миллиард доллардан ошганда ўз сайти ўсишидан баҳра олган. Бироқ тез орада муаммолар бошланган. «Google» компанияси «Yahoo!»га жиддий рақобат туғдирган. Янг компанияни 44,6 миллиард долларга сотиш имконига эга бўлган, бироқ бундан бош тортган ва танқидлар остида қолган. Охир-оқибат, 2009 йилда у ўзининг раҳбарлик лавозимини тарк этишга мажбур бўлди. 2012 йилда эса Жерри Янг компаниядаги барча лавозимларидан истеъфога чиқаётгани эълон қилинди.


«ПСЖ» раҳбарияти мухлислардан Неймарни ҳақоратламасликни сўради\nНеймарнинг «Барселона»га трансфери барбод бўлгач, «ПСЖ» раҳбарияти унинг обрў-эътиборини ошириш бўйича иш олиб бормоқда. Бу ҳақда Le Parisien хабар берди.\nМанбага кўра, Париж клуби вакиллари клубнинг қатор фанатлик гуруҳлари етакчилари билан учрашиб, улардан ўйинлар вақтида бразилияликни ҳақорат қилмасликни илтимос қилган.\nУчрашувда мухлислар гуруҳларидан бирининг етакчиси улар Неймарга бефарқлигини, фанатлар «ПСЖ»ни қўллаб-қувватлашга асосий урғу беришини таъкидлаган. Бошқа бир мухлис эса 10-рақам эгаси ўз ишига виждонан ёндашиши кераклигини айтиб, Каталонияга қайтиши бўйича ёздаги можароларни унутиш лозимлигига урғу берган.\nЭслатиб ўтамиз, ҳужумчининг Париж гранди билан битими 2022 йил 30 июнигача мўлжалланган.\n«Барса» ва Неймар — у қайтадими ёки Парижда қоладими? Сўнгги тафсилотлар


Сирдарё вилоятида даҳшатли ЙТҲ юз берди. 5 киши вафот этган.\n2020 йил 01 февраль куни тахминан соат 08:30 ларда 19 ёшли Ш.Б., ўзининг бошқарувидаги “Cobalt” русумли автомашинасида, Гулистон шаҳар 4-мавзе Гулистон кўчаси бўйлаб ўтган автомобиль йўлида “Гулистон-Зарбдор” йўналиши бўйича ҳаракатланиб кетаётганида, бошқарувни йўқотиши оқибатида йўлнинг қарама-қарши йўналишига ўтиб кетиб, фуқаро 21 ёшли С.М.,нинг бошқарувида бўлган “Damas” русумли автомашина билан тўқнашиб, йўл-транспорт ҳодисасини содир этган.\nНатижада “Damas” русумли автомашина ҳайдовчиси С.М., йўловчилари 55 ёшли Ш.А., 27 ёшли Д.Э., 28 ёшли М.С.лар ҳодиса содир бўлган жойда вафот этганлар. Яна 3 нафар шахс шифохонага ётқизилган. Шунингдек 24 ёшли С.А.,га кўрсатилган тиббий ёрдамига қарамай, шифохонада вафот этган.


"Ирода" сифати ҳақида эътиқодимиз\tmuslim.uz\n"Ирода" сифати ҳақидаги ушбу эътиқодни тўғри тушуниш кўплаб тушунмовчиликларга барҳам беради. Қуйидаги жавоблар аҳли сунна уламоларининг "ирода" сифатига тааллуқли саволларга берган жавобларидир: Ирода сифати атрофидаги савол жавоблар\nТаъйин қилиб ўрнатилган сабаблар деганда эса нарсаларнинг пайдо бўлиши учун таъйин қилиб ўрнатиб қўйилган сабаблар тушунилади. Масалан, ёмғир ўсимликлар ўсишига, олов куйдиришга, сув чанқоқ қондиришга сабаб қилиб қўйилган. Мазкур сабаблар юзага чиқарилган пайтда уларга боғлиқ қилиб қўйилган нарсалар ҳам юзага чиқишини Аллоҳ таоло таъйин қилиб ўрнатиб қўйган. Яъни чанқоқ киши сув ичганда унинг чанқоғи қонишини сув яратмайди, балки Аллоҳ таоло яратади. Қоғоз оловга ташланса қоғозни куйдириб юборишни олов яратмайди, балки Аллоҳ таоло яратади. Чунки сув ҳам, олов ҳам таъйин қилиб ўрнатиб қўйилган сабаб холос, аслий сабаб Аллоҳ таолонинг иродасидир. Фарзанд дунёга келишига эркак ва аёлнинг бирга бўлиши тайин қилиб ўрнатилган сабаб, аслий сабаб эса Аллоҳ таолонинг иродасидир. Шунга кўра фарзанд вужудга келиши ҳам Аллоҳ таолонинг иродаси билан бўлади, деб эътиқод қилинади. Ушбу ҳақиқатни англатиш учун Аллоҳ таоло гоҳида одатий сабабаларни бекор қилиб қўяди. Масалан: Иброҳим алайҳиссалом оловга ташланганида куймаганлар. Оловнинг одатий ишини қила олмай қолиши, ичига ташланган инсонни куйдира олмаслиги оловнинг ўз-ўзидан куйдира олмаслигига Аллоҳ хоҳласагина куйдиришига ёрқин далилдир. Савол: Банданинг маъсият содир этишини Аллоҳ таолонинг Ўзи хоҳлаган бўлса, кейин уни маъсият қилгани учун жазолаши зулм эмасми?\nДемак Фиръавннинг иймонга келмаслиги қадарий холқий ирода билан бўлган, уни иймонга келишга амр қилиш эса шаръий амрий ирода билан бўлган, деб тушунилади. Савол: Аллоҳ таоло иродасига кўра банданинг маъсият содир этиши аслида итоат қилиш ҳисобланмайдими? Чунки ирода қилинган нарсани бажариш аслида итоат қилиш саналмайдими?\nЖавоб: Агар Аллоҳ таоло бандага маъсият қилишни ман қилмаганида банданинг маъсият содир этиши итоат қилиш бўлиб қоларди. Аллоҳ таоло эса бандани маъсиятлардан ман қилган. Шунинг учун банданинг маъсият қилиши ман қилинган ишни содир этиш саналади. Савол: Аллоҳ таолонинг билиши ва ирода қилиши орасида қандай фарқ бор? Жавоб: Аллоҳ таолонинг сифатларидан бири илм сифатидир. Илм сифати ва ирода сифати орасида фарқ бўлиб, илм сифати ирода сифатидан умумий ҳисобланади. Илм сифати умумий учта нарсани қамраб олади:\nБўлиши вожиб зот деганда Аллоҳ таоло тушунилади. Буни уламолар шундай тушунтирганлар: борлиқнинг мавжуд экани яратувчининг борлигини тақозо қилади. Чунки мавжудотларнинг ўз-ўзидан бор бўла олмасликлари инкор этиб бўлмайдиган ҳақиқатдир. Демак борлиқ мавжудми, унинг яратувчиси бўлиши вожибдир. Ўша яратувчи Аллоҳ таолодир. Шунинг учун У зотни бўлиши вожиб зот дейилган. Бўлиши мумкинмас нарса деганда пайдо бўлиши мутлақо мумкин бўлмаган нарса тушунилади. Масалан Аллоҳ таолонинг шериги пайдо бўлиши мутлақо мумкин эмас.\nУшбу фарқдан махлуқотлар қандай яратилган бўлса Аллоҳ таолонинг илмига кўра иродаси билан шундай вужудга келтирилгани тушунилади. Бу ҳақида Абу Ҳанифа роҳматуллоҳи алайҳнинг қуйидаги маънодаги сўзлари нақл қилинган: "Биз билан қадарийлар орасидаги масала икки сўз билан ойдинлашади. Биринчиси улардан: - Аллоҳ таоло вужудга келадиган нарсаларнинг барчасини мутлақо билганми? деб сўраймиз. Агар – йўқ, деб жавоб берсалар Роббиларини жоҳилликда айблаганлари учун кофир бўладилар. Агар – ҳа, деб жавоб берсалар, иккинчи саволни берамиз: - билган нарсасини Ўзи билганига кўра жорий қилишни хоҳлаганми? Агар - йўқ деб жавоб берсалар, бу сўзларидан Аллоҳ Ўзининг билмаслигини хоҳлаган, деган маъно чиқиб қолади. Бу эса Ҳакийм зотнинг сифатига тўғри келмайди. Агар - ҳа, деб жавоб берсалар, Аллоҳ таоло барча нарсаларни Ўзи билганидек бўлишини хоҳлаганини исбот қилган бўладилар". Савол: Нима учун куфр ва маъсият сингари Аллоҳ таоло рози бўлмайдиган нарсалар ҳам Аллоҳ таолонинг иродаси билан вужудга келган дейилади?\n"Ирода" сифати ҳақида тўғри эътиқодда бўлган киши муваффақиятларга эришганида ҳовлиқиб ўзига бино қўймайди, балки ато этилган неъматларнинг шукронасини адо этишга шошилади. Чунки у бу неъматларга аслида ўзи ҳақдор бўлгани учун эмас Роббиси ирода қилгани учун эришганини яхши билиб туради. "Ирода" сифати ҳақида тўғри эътиқодда бўлган киши бирор мусийбатга дучор бўлса Роббисининг иродасига таслим бўлади ва: Роббим бу сенинг иродангдир, бундан кўра каттароқ мусийбатларга дучор қилмаганинг учун Ўзингга ҳамдлар бўлсин, биз Сеникимиз ва Сенинг ҳузуринга қайтамиз, дея дуо қилишга ўтади. "Ирода" сифати ҳақида тўғри эътиқодда бўлган киши бирор ибодатни адо этар экан бу иши Роббисининг иродасига кўра амалга ошганини ҳис этиб хурсанд бўлади ва ҳар бир амалида қалбан Роббисига ҳамд айтиб туради:\nРоббимиз барчамизни Ўзи рози бўладиган амалларга муваффақ қилсин. Аллоҳ таолога ҳамду санолар, пайғамбаримиз Муҳаммад мустафога салавот ва саломлар бўлсин.\n Бақара сураси 185-оят.\t266 марта ўқилди\tДругие материалы в этой категории:\n« Калом илми атрофидаги баҳслар\tКўз тегиши ҳақиқат экани ҳақида уламоларнинг фикрлари »


OzodNazar: Шерали Жўраев парижон эмас, мардикор ҳақида куйласа яхши эди!\n03 июл 2022, Тошкент вақти: 10:48\nЎзбекистонлик шоир, Ёзувчилар уюшмаси аъзоси, "Адабиёт жамғармаси" собиқ директори Ҳамроқул Асқардан Халқ шоири Эркин Воҳидовнинг соғлиги оғирлашганию йўқланмаётгани, Шерали Жўраев ижросидаги "Парижон" қўшиғига олинган клип ҳамда устахоналаридан қувилаётган халқ рассомлари вазияти ҳақидаги OzodNazarини сўрадик.\nЎзбекистондаги ижодкорларнинг бугунги аҳволини кўрсатувчи бу воқеаларга бир-бир муносабат билдирган шоир:\n- Кўп ҳолатда одамларнинг муносабати кишининг шахсиятига ҳам боғлиқ. Ҳар қандай муҳитда ҳам самимиятини йўқотмаган, хаққа яқин бўлган шоирлар, ижодкорлар ҳар доим мухлислар ва ҳамкасблар қуршовида бўлган, - деди ва бунга мисол ўлароқ буюк шоирлар Рауф Парфи, Абдулла Орипов, истеъдодли рассом Рўзи Чориевлар номини тилга олди.\nШу кунларда Ўзбекистон Халқ шоири Эркин Воҳидовнинг оғир хаста экани - учинчи бор инсультни бошдан кечиргани ҳақида хабарлар келмоқда. Шоирнинг ҳолидан хабардор манбаларга кўра, хаста ҳолида ётоқда ётган улуғ шоирни йўқлагувчилар оз бўлмоқда.\nАйни пайтда, Тошкентдаги "Рассомлар уйи"да собиқ совет замонидан бери ижод қилиб келаётган ўнга яқин рассом устахоналари ноқонуний равишда олиб қўйилаётганидан шикоят қилди.\nШерали Жўраевнинг куни-кеча тармоққа чиққан "Парижон" қўшиғига олинган янги клип эса турли муносабатларга сабаб бўлмоқда. Ҳофизнинг овозига мафтун мухлислари уни олқишламоқда. Аммо, айрим танқидчилар собиқ совет замонига хос атрибутлар акс этган клипдан сўнг: "Катта саҳналардан туширилган ҳофиз совет замонидаги шуҳратга кўмилган пайтларини қумсадими?" деган саволни ўртага ташламоқдалар.\nҚуйида бу борада шоир Ҳамроқул Асқар билан суҳбатни тингланг:


Қозоғистон ва Қирғизситон расмийлари икки давлат чегарасида юзага келган бўҳронни ҳал этишга келишиб олди. 18 октюбрь куни чегарадаги вазиятни муҳокама қилиш учун Қирғизистон бош вазири Сапар Исақов Остонада Қозоғистон бош вазири Бақитжан Сағинтаев билан учрашди.\nМузокаралар ортидан Сағинтаев 19 октябрь кунидан бошлаб пиёдалар, савдо юки бўлмаган автомобиллар, шаҳарлараро қатнайдиган автобуслар ҳамда бўш юк машиналари биринчи бўлиб чегарадан ўтказилишини билдирди.\nСағинтаев муаммони бутунлай ҳал этиш режасини ишлаб чиқиш учун икки давлат бош вазирлари ўринбосарларидан иборат ишчи гуруҳи тузилишини билдирди.\nҚозоғистон бош вазирининг айтишича, Остона қирғизистонлик савдогарлар чегара ва солиқ қонунларини бузгани учун чегарада назоратни кучайтирган.\n- Чегара расмийларимизнинг хабар беришича, қирғизистонлик импротчилар Қозоғистон чегарасидан ўтаётиб, Хитой маҳсулотлари ҳақида ёлғон маълумот бермоқда. Биз бундан тўғридан-тўғри зарар кўряпмиз, - деди Сағинтаев.\nИкки вазир учрашишидан аввал Бишкек Жаҳон савдо ташкилоти ҳамда Евроосиё иқтисодий иттифоқига Қозоғистон устидан арзланган эди.\nҚозоғистон Қирғизистон билан чегарасида назоратни кучайтиришига Қирғизистон президенти Алмазбек Атамбаевнинг Қозоғистонни Қирғизистондаги президентлик сайловида аралашишда айблаб, Қозоғистон президенти Нурсултон Назарбоевни кескин танқид қилгани туртки бўлди.\n7 октябрь куни Атамбоев Қозоғистон расмийларини Қирғизистон ички ишларига аралашишда ҳамда Атамбаев дастаклаётган номзодСўўрўнбай Жээнбековнинг асосий рақиби Ўмурбек Бабановни очиқчасига қўллашда айблади.\nНазарбоев 19 сентябрда Бабанов билан учрашган эди.\n18 октябрь куни Атамбаев Назарбоевни танқид қилаяётиб, ошириб юборганини тан олди:\n- Балким, мен ҳиссиётга берилдим ва қозоқ президентини танқид қилиб, нотўғри қилдим, - деди Атамбаев.\nҚирғизистон Давлат чегара хизмати маълумотларига кўра, йирик ва ҳамиша гавжум бўладиган “Ақжол-Автойўл”, “Ақ-Тилек” автойўл ўтиш пунктларида Қозоғистон томонидан чекловлар жорий қилингунга қадар бир кунда ўртача 8 176 киши, 662 та транспорт воситаси ўтарди. 10 октябрдан бошлаб мазкур пунктлар орқали бир кеча-кундузда Қирғизистондан Қозоғистонга 3 446 киши ва 357 та транспорт воситаси ўтмоқда.


Республикамиз бўйлаб ўтказилаётган “Китоб байрами” Наманган вилоятида ҳам кўтаринки руҳда ташкил этилди.\nХусусан, Наманган шаҳридаги Заҳириддин Муҳаммад Бобур номидаги маданият ва истироҳат боғида “Китобхонлик маданиятини юксалтириш - буюк мақсадларимизга эришишнинг муҳим кафолатидир” шиори остида китоб байрами бўлиб ўтди.\nПрезидентимиз Шавкат Мирзиёевнинг 2017 йил 13 сентябрдаги “Китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс чора-тадбирлар дастури тўғрисида”ги қарори ижроси доирасида ўтказилаётган маънавий-маърифий тадбирда таълим муассасалари, адабиёт ва китоб ихлосмандлари, талаба-ёшлар иштирок этдилар.\nНаманган вилояти матбуот ва ахборот бошқармаси томонидан ташкилланган “Намунали китоб дўкони” танловининг вилоят босқичи ғолибларини тақдирлаш маросими, турли хил сўровнома ва акциялар йиғилганларда ёрқин таассурот қолдирди.\nКитоб байрамида шунингдек, мушоиралар, адабий учрашувлар, шахмат ва шашка мусобақалари ҳам ўтказилди, унда ёшларимиз фаоллик кўрсатдилар.\nТадбир доирасида Нодира номидаги вилоят ахборот кутубхона марказида моҳир публицист, таниқли ёзувчи, “Наманган ҳақиқати” газетаси бош муҳаррири Маҳмуджон Парпиевнинг “Намозшомгул” китобининг тақдимоти бўлиб ўтди. Адабий кечада ёзувчи ва шоирлар, талабалар, китобхонлар жамул-жам бўлишди.\nЎзбекистон ёзувчилар уюшмаси аъзолари, вилоят матбуот ва ахборот бошқармаси бошлиғи Зиёвиддин Мансуров, Боқий Мирзо ва Рустамжон Умматов сўзга чиқиб, адибнинг ҳаёти, ижодий фаолияти ҳақида тўхталдилар. Тошкентдаги “Турон-иқбол” нашриётида чоп этилган “Намозшомгул” китоби, унинг муаллифи истеъдодининг тажаллиси ҳақида фикр юритдилар.\n“- “Намозшомгул” Ҳаёт ва Аброр тақдирининг рамзи. Муаллиф шу рамзни очиш жараёнида қаҳрамонларнинг нутқига жамият оғриқларини сингдириб юборган. Қиш фасли азоби, мардикорлик, қимор, исмларнинг хато ёзилиши, тиббий маданиятнинг йўқлиги каби изтиробли ҳолатлар шулар жумласидан. Жонли халқ тилидан моҳирона ва фаол фойдаланилгани асарнинг ўзига хос ютуғидир”, - деди адабиётшунос Муҳаммад Вали ўз сўзида.\nКўнгилларга завқ ва маънавий озуқа олиб кирган китоб байрамининг фаол иштирокчилари турли номинациялар бўйича ғолиб деб топилиб, ташкилотчилар томонидан муносиб тақдирланади.\nМаҳмуджон Маматович Парпиев 1958 йилнинг 6 февралида Наманган вилояти Чортоқ туманида туғилган. Ўзбекистон Халқ демократик партияси аъзоси. Меҳнат фаолияти давомида туман, вилоят ва республика матбуот нашрларида, сиёсий партия тизимида масъул вазифаларда иш олиб борган. “Наманган ҳақиқати” газетасига 2003 йилдан буён бош муҳаррирлик қилиб келаётган Маҳмуджон Парпиев ҳозирда Ўзбекистон Журналистлари ижодий уюшмаси Наманган вилояти бўлими раиси ҳисобланади.\nянги чиқди Парпиевнинг нашрдан Наманганда Маҳмуджон китоб байрами асари


Мамлакатимизнинг ҳар бир ҳудудида бўлгани сингари Зарафшон шаҳрида ҳам ёш авлод тарбиясига, айниқса мактабгача таълим соҳасига алоҳида эътибор қаратилмоқда. » Зарафшон шаҳар ҳокимлиги расмий-веб сайти\nМамлакатимизнинг ҳар бир ҳудудида бўлгани сингари Зарафшон шаҳрида ҳам ёш авлод тарбиясига, айниқса мактабгача таълим соҳасига алоҳида эътибор қаратилмоқда.\nМамлакатимизнинг ҳар бир ҳудудида бўлгани сингари Зарафшон шаҳрида ҳам ёш авлод тарбиясига, айниқса мактабгача таълим соҳасига алоҳида эътибор қаратилмоқда. Буни шаҳаримиз маҳаллаларида ташкил этилаётган хусусий-шерикчилик асосида ва оилавий нодавлат мактабгача таълим муассасалари мисолида ҳам кўришимиз мумкин.\nБугун шаҳар ҳокими Анвар Раджабов яқинда ташкил этилаётган оилавий нодавлат мактабгача таълим муассасаларида бўлиб, ташаббускорларнинг муаммоларини ўрганиб, иш жараёни қандай бораётганлиги билан танишди.\nМактабгача таълим ташкилоти иш бошлашга тайёр


ДИНИЙ ЭКСТРЕМИЗМ ВА УНГА КАРШИ КУРАШ » MUBAREKNEFTEGAZ\nМубарекнефтегаз » ДИНИЙ ЭКСТРЕМИЗМ ВА УНГА КАРШИ КУРАШ\nЭкстремизм мазмунига кура диний ва дунёвий, намоён булишига кура, худудий, минтакавий ва халкаро шаклларга булинади. Экстремистик карашлар жуда чукур илдизларга эга булиб, хеч качон чегара билмаган, дин, миллат, худудни тан олмаган. Экстремизмнинг сиёсий иктисодий ва мафкуравий куринишлари мавжуд булгани холда, у барча динлар доирасида ривожланган.\nДиний экстремизм ислом оламида хам кенг таркалган, диний экстремистлар каерда фаолият курсатмасин, асосий максади диний давлатни барпо этиш булиб, бу максадга узаро низолар, куролли тукнашувлар оркали, яна кон тукиш ва зуровонлик билан эришишни кузлайдилар. Бу эса мустакилликка хам, жамият тараккиётига хам катта гов булади. Экстремистик гурухларнинг ягона максади хокимиятни кулга киритиш булиб, бу йулда улар энг жирканч усуллардан фойдаланадилар. Экстремизм хавфи хакида тухталиб, Биринчи Президентимиз И.А.Каримов куйидагиларни таъкидлаганлар «Аслини олганда хавфсизликка солинаётган тахдидлар анча сер кирра, улар сиёсий экстремизм, шу жумладан диний рухдаги экстремизмни, миллатчиликни, этник миллатлараро махаллийчилик ва уруг аймокчилик асосидаги бидъатларни, коррупция ва жиноятчиликни, экология муаммоларини уз ичига олади».\nМафкуравий нуктаи назардан экстремизм хар кандай бошкача фикрларни инкор этади, узининг мафкуравий ва диний карашларини купол равишда мажбурлаб, кабул эттиришга харакат килади. Уз мухолифларини турли воситалар билан мажбурлайди. Экстремистлар уз тарафдорларидан уларнинг хар бир буйрукларини сузсиз бажаришни уларга кур-курона ишонишни талаб килади, уз карашларини химоя килар эканлар, улар аклга эмас, хис туйгуларга суянадилар, баъзан омманинг туданинг инстинктига суянадилар.\nХозирги кунга келиб, диний экстремистик окимлар ва террористик гурухларлар уз сафларини кенгайтириш максадида турли усулларни кулламокдалар. Жумладан, улар купинча хали мафкуравий жихатдан тулик шаклланмаган ёшларга диний таълим бериш никоби остида, хар-хил алдов йуллари билан узларининг купорувчилик гояларини сингдириб, кейинчалик давлатимизда нотинч вазиятни юзага келтириш оркали, узларининг диний давлат куришга булган уринишларини амалга оширишда фойдаланишга харакат килиб келмокдалар.\nЮкорида баён килинган фикрлардан хулоса килиш мумкинки экстермизм, акидапарастлик, фанатизм, терроризм гарчи тарихий келиб чикиши ва бошка жузъий жихатлари билан бир-биридан фарк килсада, лекин бир-бирини тулдириб келган. Диний фундаментализм ва экстремизм мавжуд экан, терроризм хавфи ва тахдиди хамма вакт сакланиб колади. Зеро терроризм узининг гоявий ва мафкуравий озигини улардан олади ва уларга таянади.\nДиний фундаментализм ва экстремизм асосида вужудга келиб, террорчилик усулларини куллаётган ислом никобидаги турли ташкилотлар ва харакатларга карши самарали мафкуравий кураш олиб боришда, уларнинг гайриинсоний мохиятини англаб етиш мухим ахамият касб этади. Халкимиз, айникса ёшларимиз онгига тахдид солишга харакат килаётган мазкур окимларнинг таъсирига тушиб колмаслик учун маънавий салохиятимиз етук булиши, хар биримиз доимо огох булишимиз, юрт тинчлиги, халк фаровонлиги йулида уз хиссамизни кушишимиз лозим.\nОгоҳлик давр талаби.


ЎзА - Лоқайдлик ортидаги фожиа. Аслида воқеа қандай бўлган?\n07.08.2018 12:21 Чоп этиш версияси\nНавоий вилояти ички ишлар бошқармаси маълумотларига кўра, Нурота тумани "Янги ҳаёт" маҳалласида яшовчи Муҳайё Қориева турмуш ўртоғи Рауфжон Ҳошимовни (исм-фамилиялар ўзгартирилган) қасддан ўлдириш мақсадида ярим тунда қўлида болға билан у ётган хонага киради. Аёл эрига ташланиб, унинг бош, бўйин ва кўкрак қафаси соҳаларига тан жароҳати етказади.\nҚўшни хонада ухлаб ётган қайнотаси Б.Ҳошимов шовқин-сурондан уйғониб кетади. Режалаштирилган қотилликни “якунига“ етказа олмаган келин воқеа жойидан қочиб кетади. Аёл қилган ишидан қўрқув ва ваҳимага тушиб, шу маҳаллада яшовчи опаси Малоҳат Қориеванинг молхонасига кириб, ўзини ўзи осиб ўлдиради.\n– Маҳалла идораси, қўни-қўшни, қавм-қариндош ва жамоатчиликнинг эътиборсизлиги ва лоқайдлиги туфайли шундай аянчли воқеа содир бўлди, – дейди фуқароларнинг ўзини ўзи бошқариш органлари фаолиятини мувофиқлаштириш бўйича Навоий вилояти кенгаши раисининг биринчи ўринбосари Нормурод Исҳоқов. – Агар Президентимиз таъкидлаганидек, ҳар бир оиланинг турмуш шароити билан маҳалла фаоллари яқиндан танишганида, уйдагилар билан юзма-юз суҳбатлашганида юқоридаги каби ҳолатлар содир бўлмас эди. Шу масалада тумандаги ҳуқуқ-тартибот идоралари ва мутасадди ташкилотлар раҳбарлари иштирокида “Янги ҳаёт” маҳалла фуқаролар йиғинида йиғилиш ўтказилди. Унда қатнашган одамларнинг юз-кўзига қараб, бир нарсага амин бўлдим.


12:22 17 Феврал 2020\n12:00 22.07.2019 (Янгиланган 12:07 22.07.2019) Ҳавола олиш\nFacebook / Toshkent Shahar hokimligi\nТошкент марказидаги Бўзсув каналида 4та гондола-қайиқлар аҳолига сайр хизматлари кўрсата бошлади.\nКеча 21 июлдан бошлаб “Бўзсув” каналининг Минор масжидига туташ ҳудудда гондола шаклидаги қайиқларда сайр қилиш маскани очилади, деб хабар қилмоқда Тошкент шаҳар ҳокимлиги матбуот хизмати.\n© CC BY 2.0 / Francisco Anzola / Bo'rjar\nХабарингиз бор, ўтган давр мобайнида мазкур ҳудудда ободонлаштириш ишлари олиб борилиб, канал атрофи тозаланди, қирғоқ бўйлари мустаҳкамланди. Аҳоли дам олиши, маданий ҳордиқ чиқариши учун талаб этилган шароитлар яратилди. Жумладан, ўриндиқлар, ёритгичлар ўрнатилди, бепул WiFi ҳудуд ташкил этилди. Шунингдек, тадбиркор томонидан 4 та 4 кишилик “Гондола” қайиқлари ҳамда 1 та 8 кишилик моторли сайр қайиғи олиб келинди.\nЭнди ушбу маскан юртдошларимиз ва шаҳримиз меҳмонлари сув бўйида мароқли ҳордиқ чиқаришлари учун хизмат қилади, - дейилган хабарда.\nГондола – бу анъанавий услубда ясалган қайиқлар, Венеция шаҳрининг тимсолларидан бири ҳисобланади. Бир неча юз йиллар давомида Венеция аҳолиси ушбу қайиқлардан асосий транспорт воситаси сифатида фойдаланиб келмоқда. Одатда гондолада бир ё икки нафар эшкакчи бўлади.


Ҳиндистон Бош вазири Тошкентга етиб келди - 23.06.2016, Sputnik Ўзбекистон\nТошкентда бўлиб ўтадиган саммитда ташкилотга Ҳиндистонни қабул қилиш жараёни охирига етказилиши кутилмоқда. 23.06.2016, Sputnik Ўзбекистон\n11:11 23.06.2016 (янгиланди: 11:22 23.06.2016)\n© TwitterҲиндистон Бош вазири Тошкентга келди\nТошкентда бўлиб ўтадиган саммитда ташкилотга Ҳиндистонни қабул қилиш жараёни охирига етказилиши кутилмоқда.\nТОШКЕНТ, 23 июн — Sputnik. Ҳиндистон Бош вазири Нарендра Моди 23 июн куни ШҲТ саммитида иштирок этиш учун Тошкентга етиб келди. Бу ҳақда Ҳиндистон Бош вазирининг Twitter саҳифасида хабар қилинган.\nТошкент халқаро аэропортида меҳмонни Ўзбекистон Бош вазир Шавкат Мирзиёев кутиб олди.\nСаммит майдонида Моди жаҳон етакчилари билан учрашади.\nТошкентда бўлиб ўтадиган саммитда ташкилотга Ҳиндистон ва Покистонни қабул қилиш жараёни охирига етказилиши кутилмоқда. Қозоғистонда 2017 йилда бўлиб ўтадиган саммитда бу икки давлат ташкилотнинг тўлақонли аъзоси сифатида иштирок этади.


Жуда актуал савол: Элдор Римда ўйнаб кета оладими? – AllSportuz.com\nҲамюртимизнинг “Рома”дек машҳур клубга ўтиши нафақат ўзи учун, балки бутун Ўзбекистон учун ҳам катта шараф. Аммо масаланинг иккинчи томони, у римликлар сафида йўқолиб қолмасмикан. Чунки клуб устози Жозе Моуриньога янги мавсумда Чемпионлар Лигасига йўлланма олиш вазифаси қўйилган. Шу боис, португалиялик мутахассис ҳар бир позицияни камида 2-3 та юқори даражадаги футболчилар билан кучайтирмоқда. “Рома”нинг ҳужум чизиғида ҳам Италия терма жамоасининг собиқ ҳужумчиси Стефан Эль-Шаарави, Мадриднинг “Реал” клубида ўйнаган Борха Майораль, “Барселона” билан узоқ йиллар кўплаб ютуқларга эришган Педро ва босниялик тажрибали Эдин Жеколар бор. Ана шундай футболчилар билан рақобатлашиб, асосий таркибдан жой олишни тасаввур қилиб кўринг? Боз устига, Моуриньо ҳам ҳаддан ташқари талабчан мураббийлардан ҳисобланади. У фаолияти давомида манаман деган юлдузларни захирага михлаб қўйган. Бундан ташқари Италия ижтимоий тармоқларида “Рома” мухлислари Шомуродовнинг олиб келинишини тушунарсиз трансфер деб ҳисоблашмоқда ва ҳамюртимизга унча ишонишмаяпти.\nАммо Элдор ўйнаган ҳар бир клубига осонликча мослашиб кетмаган. У бардошли ва оғир табиати билан мураббийлар ва жамоадошлари ҳурматига сазовор бўлган. Римда ҳам ўзбек футболчисининг ана шундай ҳурматга лойиқ бўлишидан умидвормиз. Бутун дунё Ўзбекистон ҳақида Жаҳон Чемпионатида эшитмасада, ўзбек футболчисининг ажойиб ўйинлари ҳақида муҳокама тилишларидан ҳам умид қиламиз.\nЭслатиб ўтамиз, Шомуродов 1995 йилнинг 29 июнида Сурхондарёнинг Жарқўрғон туманида туғилган. Футболдаги илк сабоқларини “Машъал” академиясидан олган. Профессионал карьерасини ҳам шу клубдан (2014 йил) бошлаган. Кейинчалик “Бунёдкор” (2015-2017), “Ростов” (2017-2020) ва “Женоа” (2020-2021) жамоаларида тўп сурган.\nBenvenuto a “Roma”, Eldor.\nPrevious Айни бир дарёга 2 марта тушиб бўлмайди, бироқ бу гаплар Лукакуга тааллуқли эмас\nNext Элдор унга “Рома” қизиқаётганини эшитганда, дастлабки таассуроти қандай бўлди?


ЙИГИРМА УЧ ЁШЛИ ҚИЗНИНГ ОЗОДЛИГИ НЕГА ЧЕКЛАНДИ?\nПарвона Ҳақбердиева (исм ва фамилиялар ўзгартирилган) 1997 йилнинг июнь ойида Нишон туманида туғилган. Шу ҳудуддаги маҳаллалардан бирида доимий рўйхатда туриб, ўзи Самарқанд шаҳрида, ижарада яшайди. Хўш, нега?\nГап шундаки, Парвона туғилганидан сўнг онаси уни бошқа бир оилага фарзандликка бериб юборган. Қиз эса улғайгани сари ўзининг асранди фарзанд эканлиги ҳақидаги гаплардан тушкунликка тушар, оқибатида уни боқиб катта қилган аёл билан ўртасидаги муносабатларга ҳам тобора дарз кетиб борарди.\n2015 йили у навбатдаги тортишувлардан сўнг уйдан чиқиб, Самарқанд шаҳрига йўл олди. Бу ерда ҳақиқий онасини топиб, у билан учрашди. Аммо аёл 17 йил аввал ташлаб кетган қизини қучоқ очиб кутиб олгани йўқ. Қилган ягона ёрдами - Самарқанд шаҳридан ижарага уй топиб берди.\nБу хонадонда яна бир жувон ижарада яшар экан. Бу аёлнинг норасмий эри Туркия фуқароси бўлиб, шаҳардаги корхоналардан бирида ишларди. Парвона у билан тезда тил топишиб кетди.\n- Сизнинг ёшингиздаги қизларга Туркияда иш кўп, - деди эркак. - Масалан, меҳмонхоналарда бу ердагидан анча кўп маош тўлашади. Агар бормоқчи бўлсангиз, танишларим бор, гаплашиб бераман.\nКўп ўтмай у Парвонага Истанбул шаҳридаги меҳмонхоналардан бирининг раҳбари бўлган Неджат исмли кишининг телефон рақамини келтириб берди. Қиз бир қанча вақт мобайнида Неджат билан телефон орқали гаплашиб юрди.\nНеджат Парвонага агар Истанбулга келсангиз, меҳмонхонага ишга жойлаштириб қўяман, бу борада ҳеч қандай муаммо бўлмайди, дея ваъда берганди. Ҳатто унинг Туркияга етиб олиши учун пул ҳам жўнатди.\nПарвона пулни олгач, Туркияга кетиш учун ҳужжатларни тайёрлаш ҳақида бош қотира бошлади. Ўша пайтдаги тегишли тартибга мувофиқ, қиз бунинг учун аввало ўзи доимий рўйхатда турган ҳудуддаги ички ишлар бўлимига мурожаат этиши ва хорижга чиқиш ҳуқуқини берувчи махсус стикерни олиши лозим эди. Аммо, бир нечта танишларининг "Стикерни олишда ота-она ёки уларнинг ўрнини босувчи шахсларнинг ҳам рухсати талаб этилади" деган гапи қизни бу аҳдидан қайтарди. Ота-онаси ҳеч қачон рухсат бермаслигини биларди. Шу боис Туркияга боришнинг бошқа йўлларини излай бошлади. Охири бу йўлни топди ҳам.\nУ аввал Россияга учди. Сўнг у ердан Туркияга етиб борди. Бу ерда эса Неджат кутиб олиб, ваъдага мувофиқ ўз меҳмонхонасига ишга қабул қилди.\nКунларнинг бирида Парвона фуқаролик паспортини йўқотиб қўйди ва шундан кўп ўтмай меҳмонхонада назорат тадбирини ўтказган турк полицияси ходимлари томонидан қўлга олинди. Улар қизнинг бир йил давомида Туркияга киришига тақиқ қўйиб, ўзини Ўзбекистон Республикасининг Туркиядаги элчихонасига жўнатди. Бу ердан эса ортга қайтарилди.\nЖиноят ишлари бўйича Нишон тумани судининг очиқ суд мажлисида Парвона Ҳақбердиева томонидан содир этилган жиноят иши кўриб чиқилиб, у Ўзбекистон Республикаси Жиноят кодексининг 223-моддаси 1-қисмида кўрсатилган жиноятни (белгиланган тартибни бузиб чет элга чиқиш ёки Ўзбекистон Республикасига кириш) содир этганликда айбдор деб топилди.\nСуд ҳукмига кўра, Парвона Ҳақбердиевага 1,5 йил муддатга озодликни чеклаш жазоси тайинланди.\nжиноят ишлари бўйича Нишон тумани суди раиси


Ўзбекистон 15:44 / 21.06.2022 12529\nЖиззах вилояти ИИБ ахборот хизматининг хабар беришича, 2022 йил 19 июн куни соат 7:00 ларда Зарбдор туманида икки нафар чўпоннинг ўзаро жанжали ўлим билан якун топган.\nЗарбдор тумани Тараққиёт маҳалласида чўпонлик қилувчи, 1993 йилда туғилган шахс қорамолларини ҳайдаб кетиш учун уларни Бунёдкор кўчасида яшовчи 1968 йилда туғилган маҳалладошининг уйи олдига тўплаган.\nХонадон эгаси чўпонга қорамолларни уйи олдидан ҳайдашини талаб қилган. Шу ерда ўзаро келишмовчилик жанжалга айланган.\nЖанжал давомида чўпон маҳалладошини ерга йиқитиб, юзи ва бош қисмига бир неча марта урган. Шундан сўнг калтак еган шахс сумкасидан ошхона пичоғини чиқариб, чўпоннинг танасига зарба берган ва унга жароҳат етказган.\nОқибатда, оғир тан жароҳатлари олган чўпон туман тиббиёт бирлашмасида вафот этган.\nҚайд этилишича, ҳолат юзасидан Зарбдор тумани ИИБ Тергов бўлими томонидан Жиноят кодексининг тегишли моддаси билан жиноят иши қўзғатилган. Гумонланувчи процессуал тарзда ушланиб, вақтинча сақлаш хонасига жойлаштирилган.\nАввалроқ, Бахмал туманида уч кунда иккита қотиллик содир этилганди.


24 Июн 2019 1135\nКеча Польшанинг Ополе шаҳрида енгил атлетика бўйича “Opolski Festiwal Skoków” халқаро мусобақаси бўлиб ўтди. Жаҳоннинг таниқли атлетлари иштирокида кечган баҳсда терма жамоамиз вакиллари ҳам ўз омадини синаб кўришди, деб хабар бермоқда моқ матбуот хизмати.\nҚувонарлиси, мусобақада аёллар ўртасида баландликка сакраш секторида қатнашган ҳамюртимиз Надия Дусанова олтин медални қўлга киритди. Иккинчи ўрин Украина вакиласи Ирина Герашенкога насиб этган бўлса, италиялик Алессия Трост кучли учликни якунлаб берди. Эътиборлиси, барча совриндорлар бир хил 1.86 метр натижа қайд этишган. Дусанова ушбу баландликни биринчи уринишнинг ўзидаёқ забт эта олгани унинг юқори ўриндан жой олишини таъминлади. Қолган совриндорлар бу натижа учун 2 тадан уриниш сарфлашди.\n5 Июн 2020 1593\n4 Июн 2020 1364\n12 Июн 2020 1202\n3 Июн 2020 976\n8 Июн 2020 845\n3 Июн 2020 833


Хоразмда водопровод сувидан итбалиқлар чиқяпти\n02 декабр 2020, Тошкент вақти: 02:24\nХоразмда тоза ичимлик суви таъминоти аҳволи кескин ёмонлашгани айтилмоқда. Озодлик билан суҳбатда бўлган хоразмликлар вилоятда водопровод сувидан итбалиқ ва майда қурбақалар чиқаётгани, сув сифатсиз бўлса-да, уни истеъмол қилишга мажбур бўлаётганини айтишади.\nХоразмда аҳоли ичимлик суви танқислиги билан қарийб ўн йилдан буён, айниқса, жазирама ёз кунлари юзма-юз келишади.\nСўнгги ойларда эса ичимлик сувининг сифати шу қадар ёмонлашиб кетдики, айрим туманлардаги водопровод сувидан итбалиқ ва майда қурбақалар чиқа бошлаган.\n– Водопровод сувини шиша идишга солиб шундоқ қарасангиз, ичида итбалиқлар, майда қурбақалар сузиб юрганини кўрасиз. Бизда сув авваллари ҳам ифлос бўлган, лекин бу даражада эмас эди, - дейди Хоразмнинг Хазорасп туманилик Арслон.\nХоразм вилоятида аҳоли ва корхоналарга исимлик суви етказиб беришга масъул “Хоразм оби-ҳаёт” ширкатидагилар буни сув қувурларидаги нуқсонлар билан боғлиқлигини айтишди.\n– Сооружения яхши ишламаса, фильтрация яхши бўлмайди, ўтказворади, ўзингиз биласиз, бизда кўп жойларда сув қувурлари, насос станциялари эскириб кетган, - деди“Хоразм оби-ҳаёт” ширкатининг Озодлик боғланган ходими.\nХоразмда сув ифлослигига қарамай, ёзнинг энг чилласида маҳаллий аҳоли уни истеъмол қилишга мажбур бўлаётганликларини айтишади.\n– Биз уйда водопроводга ўзларимиз махсус сувни фильтрловчи ускуна сотиб олиб, ўрнатганмиз. Кўпчилик хонадонларда бор шу. Шу бўлмаса, сувни умуман ичиб бўлмайди. Водопроводдан лойқа сув келади. Уйида фильтрловчи ускунаси йўқлар, сувни идишга солиб, тинитиб кейин ичишади, - дейди Хоразмнинг Шовот туманида яшовчи Мавлуда опа.\nМутахассислар Хоразмда ичимлик сувининг ёмонлашгани Амударё сувининг сўнгги йилларда ифлослангани билан боғлиқлигини айтишади.\n– Хоразмда аҳоли сувни Амударё ва Шовот каналидан ичади. Ҳозир қўшни вилоятлар ва Туркманистоннинг Чоржўй қисмида Амударёга оқова сувлар тинимсиз ташланиши оқибатида Амударё сувининг ифлосланиши кучайди, сувни минераллашув даражаси меъёридан анча кўпайиб кетган. Агар, Амударёга чиқинди сувлар ташланиши тўхтамаса аҳвол яна ҳам ёмонлашиши мумкин, - дейди атроф-муҳит мавзусидаги мақолалари билан танилган хоразмлик журналист Бахтиёр Юсупов.\nИчимлик сувининг ёмонлиги Хоразмда аҳоли саломатлигига жиддий таъсир этяпти.\nСўнгги вақтларда ичимлик суви сифатсизлиги боис, катталар ва ёш болалар орасида урологик касалликлар, буйрак ва сийдик йўлларида тош пайдо бўлиши каби ҳолатлар кўпайди.\nВилоят Соғлиқни сақлаш бошқармасидагилар аҳолига водопровод сувини ичмасликни тавсия этиб келади.\n– Водопровод сувини фақат қайнатиб ичиш мумкин. Ёш болалар иложи бўлса, бакалашкада сотиладиган сувни ичишса яхши, - деди бошқарманинг Озодлик боғланган ходими.\nПластик идишларга қадоқланган сувнинг нархи эса Хоразмда шу кунларда осмонга ўрлаб кетган.\n– Ҳозир кўпчиликнинг ҳамёни баклашкадаги сувни сотиб олишгни кўтармайди. 5 литрлик сувни олиш арзонга тушади, лекин у ҳам тўрт-беш минг сўм. Бир литрлиги мингни тепасида. Бизда фақат бойлар, пулдорлар бакалашкали сув ичишади, овқатни ҳам шундай сувда тайёрлайдиганлар бор. Оддий аҳоли эса крандан оқадиган сувни истеъмол қилишга мажбур, - дейди хоразмлик журналист Бахтиёр Юсупов.\nҚадимда Хоразмда аҳоли сувни қудуқлардан ичишган. Бугунги кунда эса вилоятда қудуқлар қуриб қолган, қуримаганларини ичидаги сув эса ичишга ярамайдиган ахволга келиб қолган.


Хоразм ўзининг қадим тарихи, бой маданиятига эга бўлган Ўзбекистондаги эътиборга молик ҳудудлардан биридир. Инсониятнинг илк ёзма ёдгорликларидан бири ҳисобланган зардуштийликнинг муқаддас китоби “Авесто” шу диёрда яратилган. Бундан уч минг йиллар илгари ҳам Хоразмнинг ўз ёзуви мавжуд эди.\nЭрамиздан аввалги биринчи минг йилликда ўлкамизда маданий деҳқончиликка асос солиниб, биринчи суғориш тармоқларининг вужудга келган. Ҳудудда ирригация ва мелиорация тизимларининг энг ривожланган пайти эрамиздан аввалги VII ва эрамизнинг III асрлари оралиғига тўғри келади.\nСуғориш тизимларининг барпо этилиши, уни ишчи ҳолатда сақлаб туриш учун кучли давлат зарур эди. Шунинг учун ўша вақтда Хоразмда илк кучли марказлашган давлат шаклланиб, ўзбек давлатчилигининг тамал тошлари бизнинг воҳада қўйилган.\nМутахассислар Хоразмни инсоният цивилизациясига муносиб ҳисса қўшган ҳудудлардан бири сифатида эътироф этадилар.\nБундан минг йил олдин Хоразмда Маъмун академияси фаолият кўрсатганлиги ҳам фикрларимизга асос бўла олади. “Байтул ҳикма” – “Ҳикматлар уйи” деб аталган ушбу даргоҳда умумжаҳон илм – фан тараққиётига бебаҳо ҳисса қўшган X асрнинг буюк қомусий олими Ал-Беруний, ўзининг “Тиб қонунлари” китоби билан тиббиётнинг кўп асрлик тараққиётини белгилаб берган Абу Али ибн Сино каби буюк алломалар фаолият олиб борганлар. Шунингдек, номидан замонавий “алгебра” атамаси олинган ўрта асрларнинг буюк математиги Муҳаммад ал Хоразмий ҳам шу тупроқда дунёга келган.\nЎзбекистон 1991 йилда мустақилликка эришгандан кейин ўтган вақт халқимиз учун ўз тарихи, маданияти ва қадриятларини қайта идрок этиш даври бўлди. 1997 йилда Хива шаҳрининг 2500 йиллиги, 1999 йилда халқимизнинг миллий қаҳрамони , Ватан мустақиллиги учун толмас курашчи, буюк саркарда Жалолиддин Мангубердининг 800 йиллиги, 2001 йилда дунёдаги илк ёзма ёдгорликларидан бири –“Авесто” китоби яратилганлигининг 2700 йиллиги, 2006 йилда – Хоразм Маъмун академиясининг 1000 йиллигининг халқаро миқёсда кенг нишонланиши фикримизнинг исботидир. Шу тадбирлар ўтказилиши туфайли биз жаҳонга, жаҳон бизга яқинроқ бўлиб қолди.\nБугун вилоятимизда ана шу минг йилликлар тарихидан сўзловчи антик ва ўрта асрларга тааллуқли бўлган 400га яқин тарихий, археологик ва маданий ёдгорликлар сақланиб қолган. Уларнинг асосий қисми Хивада жойлашган. 26 гектарни эгаллаган “Ичон қалъа” музей – қўриқхонаси ЮНЕСКО томонидан инсоният маданий мерос шаҳарлари рўйхатига 1990 йилда киритилган эди. Дарҳақиқат, кейинги пайтда мамлакатимизнинг асосий сайёҳлик марказларидан бирига айланиб қолган Хива Ўзбекистондаги Термиз, Урганч (Кўҳна Урганч), Самарқанд ва Бухоро шаҳарлари каби Хитойдан бошланган ва инсониятнинг тарихидаги энг улкан транспорт тармоқларидан бири “Буюк ипак йўли”да жойлашган эди. Умумий узунлиги 12 минг километрга тенг бўлган бу йўл эллардан элларга мол ва товарлар, маданият ва илм – фан ташишда муҳим восита эди ва у воҳамизнинг ўрта асрлардаги тараққиётида улкан роль ўйнаган.\nЭнди бугунги Хоразм ҳақида қисқача маълумот:\nВилоят ҳудуди 6 минг кв. кмдан ортиқроқ майдонни ўз ичига олади (республика ҳудудининг 1,6 %). Аҳоли сони 1 млн. 700 минг , шундан аёллар 827 минг кишини (50,7%), 30 ёшгача бўлганлар сони 807 минг нафарни (49,5%) ташкил этади. Ҳар 1 кв. км.да 280 киши истиқомат қилади. Вилоятда 10 та туман ва 1 шаҳар мавжуд. Хоразмнинг маъмурий маркази Урганч шаҳрида эса 140 мингдан зиёд аҳоли яшайди.\nАҳолининг асосий қисмини ўзбеклар ташкил этади , шунингдек вилоятимизда 30 дан ортиқ миллат ва элат вакиллари истиқомат қилади. Корейс, қозоқ, татар ва рус миллий-маданий марказлари, “Ўзбек – туркман дўстлик жамияти”лари фаолият олиб бормоқда.\nЎзбекистон Республикаси Президенти муҳтарам Ислом Абдуғаниевич Каримовнинг вилоятимизга бераётган улкан эътибори боис Хоразмнинг саноат салоҳияти, туризм соҳаси, қишлоқ хўжалигини янада тараққий эттириш, вилоят маркази Урганч шаҳрининг бош режасини амалга ошириш, аҳолини тоза ичимлик суви билан таъминлашга қаратилган Юртбошимизнинг 4 та муҳим қарори ва улар асосида Давлат Дастурлари қабул қилинган эди. Бугун Хоразмда ана шу кенг кўламли лойиҳаларни амалга ошириш ишлари қизғин давом этмоқда.\nНатижада 2014 йилнинг январь ойидан бошлаб вилоятимиз республика-даги автомобиль ишлаб чиқарадиган 4 та ҳудуднинг бирига айланди. Ҳозир Андижондаги автомобиль заводининг Хоразм филиалида “Дамас” автомобиллари ва “Шевролет Орландо” оилавий автомашиналарини тайёрлаш ҳам йўлга қўйилди.\nХитойлик ҳамкорлар билан замонавий экскаваторлар, йўл – қурилиш техникалари ҳам ишлаб чиқарилмоқда.